qundao/data-zh-poetry huggingface dataset:
范长倩偕隐天平山居四首
作者：董其昌
朝代：明

百叠松篁绕画楹，羊肠峻坂划然平。愚公践华差如意，金母升天亦有行。滇海奇游万里馀，天平楼阁化人居。鹿门不独偕庞隐，彤管犹闻续汉书。不羡金茎去日边，龙文双剑鹿台前。摄将维室三千界，奏取唐山十五篇。连峰仄径斸云根，只尺星辰若可扪。能赋五噫专五岳，此中端合唤皋门。
范长倩偕隐天平山居四首·其一
作者：董其昌
朝代：明

百叠松篁绕画楹，羊肠峻坂划然平。愚公践华差如意，金母升天亦有行。
范长倩偕隐天平山居四首·其三
作者：董其昌
朝代：明

不羡金茎去日边，龙文双剑鹿台前。摄将维室三千界，奏取唐山十五篇。
范长倩偕隐天平山居四首·其二
作者：董其昌
朝代：明

滇海奇游万里馀，天平楼阁化人居。鹿门不独偕庞隐，彤管犹闻续汉书。
范长倩偕隐天平山居四首·其四
作者：董其昌
朝代：明

连峰仄径斸云根，只尺星辰若可扪。能赋五噫专五岳，此中端合唤皋门。
葛赠公专祠诗
作者：董其昌
朝代：明

清世家声万石参，占星岱北斗之南。似从彪史开班掾，又溯龙门到马谈。鲁国诗书归大雅，汉官遗从启遗函。拟将银管编家谱，有道碑文岂得惭。左掖高名自象贤，共言表海太公先。迹因不朽堪千古，知有无涯足大年。蘋藻并随洙水荐，丹砂或化稚川玄。辽城何日归来鹤，宁待招魂宋玉篇。
葛赠公专祠诗·其一
作者：董其昌
朝代：明

清世家声万石参，占星岱北斗之南。似从彪史开班掾，又溯龙门到马谈。鲁国诗书归大雅，汉官遗从启遗函。拟将银管编家谱，有道碑文岂得惭。
葛赠公专祠诗·其二
作者：董其昌
朝代：明

左掖高名自象贤，共言表海太公先。迹因不朽堪千古，知有无涯足大年。蘋藻并随洙水荐，丹砂或化稚川玄。辽城何日归来鹤，宁待招魂宋玉篇。
薰风自南来
作者：董其昌
朝代：明

北窗唫啸日，凉吹不须期。荷气初闻处，帘钩欲动时。幽从林杪度，清向瑟中披。见说天门近，随风咏亦宜。
虎丘和许周翰太守四首
作者：董其昌
朝代：明

青山亦似隐吴门，洞霭江烟欲互吞。虎气尚呵盟长墓，龙宫旧敞给孤园。涓涓石濑妨僧定，谡谡松涛洗市喧。敢向登临陪赋手，禅心或许證风幡。因寻白社款禅宫，野兴难随暝色穷。古径松篁幽碍月，上方楼阁迥含风。吴歈每发乌栖后，梵呗俄翻鹫岭东。莫向剑池嗟剑去，佩刀光气耿摩空。孤帆落处即登台，匹练光中首重回。旧苑灵峰摽海涌，东林精舍倚云开。剑痕转恨雄图尽，麈尾谁传祖印来。所以酣歌宜达曙，坐深五马莫相催。生公台上两花新，时菊霜枫映画轮。终古金银沉夜壑，何年风雨啸延津。姓如玄度耽名理，宦似王弘爱酒人。若道虎溪同虎阜，应知顽石点头频。
虎丘和许周翰太守四首·其一
作者：董其昌
朝代：明

青山亦似隐吴门，洞霭江烟欲互吞。虎气尚呵盟长墓，龙宫旧敞给孤园。涓涓石濑妨僧定，谡谡松涛洗市喧。敢向登临陪赋手，禅心或许證风幡。
虎丘和许周翰太守四首·其三
作者：董其昌
朝代：明

孤帆落处即登台，匹练光中首重回。旧苑灵峰摽海涌，东林精舍倚云开。剑痕转恨雄图尽，麈尾谁传祖印来。所以酣歌宜达曙，坐深五马莫相催。
虎丘和许周翰太守四首·其二
作者：董其昌
朝代：明

因寻白社款禅宫，野兴难随暝色穷。古径松篁幽碍月，上方楼阁迥含风。吴歈每发乌栖后，梵呗俄翻鹫岭东。莫向剑池嗟剑去，佩刀光气耿摩空。
虎丘和许周翰太守四首·其四
作者：董其昌
朝代：明

生公台上两花新，时菊霜枫映画轮。终古金银沉夜壑，何年风雨啸延津。姓如玄度耽名理，宦似王弘爱酒人。若道虎溪同虎阜，应知顽石点头频。
袁仪卿自征播归
作者：董其昌
朝代：明

间关百战后，绝域独归时。出塞今如此，逃虚意可知。垂帘谈老易，舍筏證禅支。留取门旂姓，长惊海外夷。
西兴秋渡
作者：董其昌
朝代：明

秋涉试褰裳，风回海气凉。涛飞鸥外雪，林缀菊前黄。司马游何惬，鸱夷迹未荒。山阴劳梦想，迟晚得津梁。
西湖寺中
作者：董其昌
朝代：明

绕阁行吟候月华，秋风无力扫尘埃。即今河汉虽清浅，可奈迢迢使者槎。
观运甓图有感
作者：董其昌
朝代：明

壁纪沧洲胜，图开白社清。俱为丰岁宝，讵有惜阴情。运甓神谁写，先鞭意不轻。赌棋真贱戏，抱瓮岂嘉名。谈麈嗤王谢，纡筹似孔明。直令披画者，忼慨请长缨。
詶临潼王二首
作者：董其昌
朝代：明

玉井青莲秋正芬，函关紫气昼氤氲。史公同姓诸王表，天老真形五岳文。眉宇故应龙有种，烟霞只恋鹤为群。无能授简训枚马，远想雄风礼白云。端居空谷感离群，万里论交见国君。等是策书分五社，谁能笔阵扫千军。怀人大小淮山桂，飞梦东南吴会云。莫以雄才求自试，词坛赤帜有閒勋。
詶临潼王二首·其一
作者：董其昌
朝代：明

玉井青莲秋正芬，函关紫气昼氤氲。史公同姓诸王表，天老真形五岳文。眉宇故应龙有种，烟霞只恋鹤为群。无能授简训枚马，远想雄风礼白云。
詶临潼王二首·其二
作者：董其昌
朝代：明

端居空谷感离群，万里论交见国君。等是策书分五社，谁能笔阵扫千军。怀人大小淮山桂，飞梦东南吴会云。莫以雄才求自试，词坛赤帜有閒勋。
詶刘燕及明二首
作者：董其昌
朝代：明

乍把琼枝恍旧游，平生左袒为刘侯。即看竹素千秋事，能废江湖万古流。鸥侣共依天上座，雁声孤□月中楼。新诗大有牢骚语，翻耐高歌散旅愁。青编数卷敌华林，腹笥居然写赋心。自昔词坛憎百六，不妨天柱耸千寻。龙文忽照干将曲，鹤唳今听谷水阴。却笑安仁秋兴作，只伤留滞宦情深。
詶刘燕及明二首·其一
作者：董其昌
朝代：明

乍把琼枝恍旧游，平生左袒为刘侯。即看竹素千秋事，能废江湖万古流。鸥侣共依天上座，雁声孤□月中楼。新诗大有牢骚语，翻耐高歌散旅愁。
詶刘燕及明二首·其二
作者：董其昌
朝代：明

青编数卷敌华林，腹笥居然写赋心。自昔词坛憎百六，不妨天柱耸千寻。龙文忽照干将曲，鹤唳今听谷水阴。却笑安仁秋兴作，只伤留滞宦情深。
詶卢原甫次韵
作者：董其昌
朝代：明

山馆逢迎强著书，盘餐真愧郇家厨。聊供赋手骚兼蟹，雅称秋怀鲙有鲈。游屐若为偕尚子，雕虫祗合任非夫。遥知别后相思夜，能识罗浮梦里途。
詶李伯襄太史赠端研二首
作者：董其昌
朝代：明

石室分何重，铜台价岂珍。久为龙尾误，今见鹆眸真。子墨缘非薄，君苗气复振。天涯捐佩意，时共宝刀亲。雕琢古云根，投将十赉存。泠然鸣佩响，拊处截肪温。不谓焚鱼馆，能同抵鹊村。柔翰馀习在，珍重石交敦。
詶李伯襄太史赠端研二首·其一
作者：董其昌
朝代：明

石室分何重，铜台价岂珍。久为龙尾误，今见鹆眸真。子墨缘非薄，君苗气复振。天涯捐佩意，时共宝刀亲。
詶李伯襄太史赠端研二首·其二
作者：董其昌
朝代：明

雕琢古云根，投将十赉存。泠然鸣佩响，拊处截肪温。不谓焚鱼馆，能同抵鹊村。柔翰馀习在，珍重石交敦。
詶李太史伯襄赠什
作者：董其昌
朝代：明

三绝真惭妙与痴，坫坛潦倒亦偏师。朅来大隐从周史，得似中兴睹汉仪。独往骊渊探秘藏，行游兔苑骋妍词。岭梅不必秋能折，肯有邮筒及我私。
詶杨霁寰中丞
作者：董其昌
朝代：明

玄阁宁论阻问奇，征南新勒万潭碑。冥心巳入风蝉定，得句偏饶绣虎诗。舞羽营门酋长侍，授书桥畔老人期。桂林我亦怀平子，岂有双金报所思。
詶桐庐潘令
作者：董其昌
朝代：明

岂有乘轩宠，深惭负弩情。茱萸催令节，兰芷忆南征。雉乳寻常事，鸥波浩荡轻。使君多重客，能著钓徒名。
詶胡小山盐台二首
作者：董其昌
朝代：明

秀绝峨眉甲九垓，使君风采亦雄哉。忧时颇绌弘羊论，作赋谁当绣虎才。天划东南支半壁，人依冠冕重中台。省方合有輶轩记，可许侯巴问字来。江海风烟揽辔论，百城守长拜行轩。朅从绣斧临吴甸，几为闾阎叩帝阍。挟笔千秋高雪调，熬波万灶矗云屯。鱼盐岂有藏名者，莫以于旄访席门。
詶胡小山盐台二首·其一
作者：董其昌
朝代：明

秀绝峨眉甲九垓，使君风采亦雄哉。忧时颇绌弘羊论，作赋谁当绣虎才。天划东南支半壁，人依冠冕重中台。省方合有輶轩记，可许侯巴问字来。
詶胡小山盐台二首·其二
作者：董其昌
朝代：明

江海风烟揽辔论，百城守长拜行轩。朅从绣斧临吴甸，几为闾阎叩帝阍。挟笔千秋高雪调，熬波万灶矗云屯。鱼盐岂有藏名者，莫以于旄访席门。
詶胡小山鹾台苦雨二首
作者：董其昌
朝代：明

单车却厌雨师迎，御史能将铁笔耕。遂有文章驱鳄暴，未容鼓吹杂哇鸣。为忧藜藿无宁宇，若作盐梅可荐羹。自是补天还补漏，巢居何事旅魂惊。川原弥望岸容移，警水愁霖若有期。自奏薰风回愠后，差疑繁露纵阳迟。商歌曰□何当烂，步祷朱轮不用脂。采得歌谣腾黼座，笔端如画是流离。
詶胡小山鹾台苦雨二首·其一
作者：董其昌
朝代：明

单车却厌雨师迎，御史能将铁笔耕。遂有文章驱鳄暴，未容鼓吹杂哇鸣。为忧藜藿无宁宇，若作盐梅可荐羹。自是补天还补漏，巢居何事旅魂惊。
詶胡小山鹾台苦雨二首·其二
作者：董其昌
朝代：明

川原弥望岸容移，警水愁霖若有期。自奏薰风回愠后，差疑繁露纵阳迟。商歌曰□何当烂，步祷朱轮不用脂。采得歌谣腾黼座，笔端如画是流离。
詶胡开府
作者：董其昌
朝代：明

独驱铁钺古交州，万里风烟控上游。湘色旧悬平子赋，山光时映越王楼。即今庙算勤方虎，尚有閒情问海鸥。盟府勋名腾简册，可容野史得相求。
詶范太蒙吏部
作者：董其昌
朝代：明

几回优诏到周南，云壑难将选胜耽。吏部文章真不朽，龙图忧乐本同参。弹冠共是冥鸿侣，挥麈能忘白马谈。欲问海门新气象，骊珠径寸喜先探。
詶董景越漕台二首
作者：董其昌
朝代：明

东山优诏见新除，又是西台揽辔初。轴转黄龙将禹贡，仗依玄武肃周庐。即今疏草凌霜笔，尽出春秋演露书。却为式微偏荐慰，年来无恙只三馀。遥传北固驻襜褕，为采风谣入绘图。怀古定寻丁卯迹，登山谁作癸庚呼。星河初度天孙鹊，云槛朝飞御史乌。意气论交琼玖赠，何人存记钓鱼徒。
詶董景越漕台二首·其一
作者：董其昌
朝代：明

东山优诏见新除，又是西台揽辔初。轴转黄龙将禹贡，仗依玄武肃周庐。即今疏草凌霜笔，尽出春秋演露书。却为式微偏荐慰，年来无恙只三馀。
詶董景越漕台二首·其二
作者：董其昌
朝代：明

遥传北固驻襜褕，为采风谣入绘图。怀古定寻丁卯迹，登山谁作癸庚呼。星河初度天孙鹊，云槛朝飞御史乌。意气论交琼玖赠，何人存记钓鱼徒。
詶虞德园吏部
作者：董其昌
朝代：明

七十二峰山下居，五千四百藏中书。文人自具生天慧，吏部今为选佛除。恍惚之间含有象，涅槃能度尽无馀。惭余学殖多荒落，祗作空玄老蠹鱼。
詶韩宫谕若海
作者：董其昌
朝代：明

孤踪泽畔跧，拱璧有谁先。古调高山在，韩文北斗躔。采风存列国，准易测重渊。天禄推中垒，鸾台得子玄。丝纶光内制，兰？出新篇。颇发前薪焰，仍回梦锦妍。来禽书自绝，昌独赏何偏。空谷初闻喜，荆州数见鲜。无能禆羽翼，许可媚云烟。补衮须公等，雕虫底共怜。
詶韩宫谕若海
作者：董其昌
朝代：明
体裁：五言排律

孤踪泽畔跧，拱璧有谁先。古调高山在，韩文北斗躔。采风存列国，准易测重渊。天禄推中垒，鸾台得子玄。丝纶光内制，兰�出新篇。颇发前薪焰，仍回梦锦妍。来禽书自绝，昌独赏何偏。空谷初闻喜，荆州数见鲜。无能禆羽翼，许可媚云烟。补衮须公等，雕虫底共怜。
詶项文学
作者：董其昌
朝代：明

舞剑助书真，闻钟悟酒禅。閒勋邀翰墨，短发老风烟。稽岭觞修竹，嘉陵响暗泉。素心公等在，燕处得超然。
詶黄侍御
作者：董其昌
朝代：明

疏露微云落叶前，新诗格外倍清妍。涪翁句法依然在，管领家风五百年。
许周翰郡侯捐俸助刻戏鸿堂帖占谢
作者：董其昌
朝代：明

飞鸿易肆高，戏海书家妙。将开鸿乙堂，或免斤鴳笑。贫来四壁立，富有连城照。闲勋争翰墨，小史等排调。真足履何关，传神肤必肖。恒疑秘阁摹，未奉台仙诏。徒闻买骏涓，终愧然犀峤。相者但举肥，官人惟贵少。以兹金石录，欲灼膏盲窍。张罗森百目，陟巘摩群峭。纷披石室藏，险绝天门跳。古文为大出，壮心聊复耗。未换吴儿眼，先谐许侯好。臼摹邯郸辞，鼓揭岐阳奥。来闻击玉声，曰似归鸿操。按行笔阵间，随以乖韦犒。居然一顾宠，行使三都噪。怜君冰壶清，匪敢琼玖报。珍重远游名，书之华阳诰。
读书佳山水歌送王季重使君归山阴
作者：董其昌
朝代：明

会计佳山君所有，石纽藏书凌大酉。四序长开镜里花，十年种就门前柳。解经宛转注虫鱼，问字离奇尽蝌蚪。河阳三十仅嬴馀，函谷五千曾秘授。以兹澹荡少宦情，梦著林泉轻组绶。清溪之政不再春，前与纬真称敌手。月旦悠悠好画龙，浮云忽忽成苍狗。几经霜信剪芝兰，何限雷门鸣瓦缶。谷城黄石君所师，句漏丹砂吾得友。伏枥俱成历块心，悬河共哆谈天口。许将幽赏契寥寥，一任功名归九九。人生聚散那可期，吴苑花前重回首。自言习气剩三馀，小结吾庐才一亩。閒宜策杖抚孤松，饥即腰镰刈秋韭。散帙黄虞事可知，操椎六五头堪掊。身谢灵均虎豹关，游逐史公牛马走。室远何繇见玉杯，情来只合看齑臼。要图缣素挂槐堂，领取风云还瓮牗。江山胜境乐无央，竹简閒勋能不朽。骥壮犹如日正中，鹏飞须积风之厚。著君丘壑为书淫，割我烟霞难墨守。矫然云卧直须臾，圣代逃尧终得否。
读华严合论偈
作者：董其昌
朝代：明

帝网明珠遍刹尘，都来当念两言真。华严论主分明举，五十三参钝置人。
读寒山子诗漫题十二绝
作者：董其昌
朝代：明

声色无端不我期，缘心应处亦如之。若人欲走无生国，除却斯门总路岐。六根选择耳圆通，窍在无思自应中。此观若成何以验，人嘲人赞响排空。儒衣僧履道家巾，三教无依是此人。馀子纷纷立门户，长空不倩扫埃尘。怪底前人忒受瞒，一生知破几蒲团。争知信得迷时及，随分阿鼻与涅槃。勋业终归马伏波，閒身孰与钓台多。金刚圈子才吞却，百劫熏修不奈何。接得西来最上机，一生须及尽玄微。但言顿悟无修證，热病教君失转依。种种纲宗是卦文，吉凶请向自家论。若言密室传心印，辜负当天月一轮。家资了□□湘流，太华山边撤石头。个是学人真榜样，深闺儿女漫悠悠。羽士争谈不死方，到头若个免无常。神仙留下真丹诀，先取生时死一场。千树青松养圣胎，常年石户不关开。山中莫道无俦侣，片片閒云自往来。举著空宗便道无，如盲说象太模糊。请君自对秦宫镜，两道眉毛历历孤。赤骨萧然巳露形，更堪橐盖逐狐精。年来赌去千金駮，但任跛驴三脚行。
读寒山子诗漫题十二绝·其一
作者：董其昌
朝代：明

声色无端不我期，缘心应处亦如之。若人欲走无生国，除却斯门总路岐。
读寒山子诗漫题十二绝·其七
作者：董其昌
朝代：明

种种纲宗是卦文，吉凶请向自家论。若言密室传心印，辜负当天月一轮。
读寒山子诗漫题十二绝·其三
作者：董其昌
朝代：明

儒衣僧履道家巾，三教无依是此人。馀子纷纷立门户，长空不倩扫埃尘。
读寒山子诗漫题十二绝·其九
作者：董其昌
朝代：明

羽士争谈不死方，到头若个免无常。神仙留下真丹诀，先取生时死一场。
读寒山子诗漫题十二绝·其二
作者：董其昌
朝代：明

六根选择耳圆通，窍在无思自应中。此观若成何以验，人嘲人赞响排空。
读寒山子诗漫题十二绝·其五
作者：董其昌
朝代：明

勋业终归马伏波，閒身孰与钓台多。金刚圈子才吞却，百劫熏修不奈何。
读寒山子诗漫题十二绝·其八
作者：董其昌
朝代：明

家资了□□湘流，太华山边撤石头。个是学人真榜样，深闺儿女漫悠悠。
读寒山子诗漫题十二绝·其六
作者：董其昌
朝代：明

接得西来最上机，一生须及尽玄微。但言顿悟无修證，热病教君失转依。
读寒山子诗漫题十二绝·其十
作者：董其昌
朝代：明

千树青松养圣胎，常年石户不关开。山中莫道无俦侣，片片閒云自往来。
读寒山子诗漫题十二绝·其十一
作者：董其昌
朝代：明

举著空宗便道无，如盲说象太模糊。请君自对秦宫镜，两道眉毛历历孤。
读寒山子诗漫题十二绝·其十二
作者：董其昌
朝代：明

赤骨萧然巳露形，更堪橐盖逐狐精。年来赌去千金駮，但任跛驴三脚行。
读寒山子诗漫题十二绝·其四
作者：董其昌
朝代：明

怪底前人忒受瞒，一生知破几蒲团。争知信得迷时及，随分阿鼻与涅槃。
调李京兆克庵备边疏
作者：董其昌
朝代：明

清时共爱玉门閒，岁岁名王事款关。何限乘轩邀上赏，几谁越俎议行间。消磨细柳将军垒，无恙燕支妇女颜。壮尔筹边多胜算，先声今巳到天山。
谭广文练江相见走笔为赠
作者：董其昌
朝代：明

郑子尚淹秦博士，张衡不薄汉灵台。因君重举隋岗事，觉我新从楚畹来。
贺平湖令陈杲庵奏最
作者：董其昌
朝代：明

世家曾入史公书，循吏今看积庆馀。丹穴旧来能产凤，琴台谁不颂悬鱼。茇成棠树思如昨，植处槐庭应岂虚。卿月宫云相映照，何论通德表门闾。
贺廷尉李素我得子
作者：董其昌
朝代：明

九皋和鹤降青冥，佳气氤氲玉树庭。才见斗杓回子月，旋看奎下有文星。神光可但开仙李，天瑞居然映帝蓂。闻道射熊新筑馆，名家先毓海山灵。
贺施笠泽别驾得雄
作者：董其昌
朝代：明

兰草宁论入梦劳，神光忽照德门高。恰逢开士摩麟顶，共向超宗识凤毛。合浦乍还珠在掌，明河新沐锦为袍。亦知廉吏归装薄，传有青编及宝刀。
贺李素我再举子诗以志喜
作者：董其昌
朝代：明

男祥重见叶长庚，无限高门意气生。遂有次儿肩德祖，奇哉二子类徐卿。金光并茁尧庭草，玉露初盈汉阙茎。间岁一寻汤饼会，欢歌逾遍五茸城。
贺湖州冯司李桢卿奏最
作者：董其昌
朝代：明

棘木春生彩凤来，使君身立九成台。遥看紫气青齐接，近捧丹泥泽国开。大树旌功高异代，御屏书迹卜三台。若将墨妙论家法，翠竹苍筠未易材。
贺王铭韫司李满考
作者：董其昌
朝代：明

棘木持平四国驰，颂声名彻九重知。共言如水心同洁，不见南山判可移。禹鼎即今悬照日，虞廷自远质成时。采风尽入輶轩记，不待甘棠蔽芾诗。
贺郭青螺大中丞
作者：董其昌
朝代：明

彤弓卢矢蕊珠庭，瑞霭遥连执法星。圯上密传书似素，台中独坐鬓犹青。人看剑履依三极，手握风云驭百灵。若向揽揆论盛事，旂常应胜佛名经。
贻陈徵君仲醇二首
作者：董其昌
朝代：明

开山庄是祖，扫径仲为群。南郭延天籁，东林出佛云。琴尊无俗韵，图史见遗文。今日苏门啸，何须隔岭闻。犹是鸿冥者，将无鹤怨文。焚香供宗子，贮酒待陶君。篱蕊酬嘉节，江枫堕落曛。居然成二老，长此挹清芬。
贻陈徵君仲醇二首·其一
作者：董其昌
朝代：明

开山庄是祖，扫径仲为群。南郭延天籁，东林出佛云。琴尊无俗韵，图史见遗文。今日苏门啸，何须隔岭闻。
贻陈徵君仲醇二首·其二
作者：董其昌
朝代：明

犹是鸿冥者，将无鹤怨文。焚香供宗子，贮酒待陶君。篱蕊酬嘉节，江枫堕落曛。居然成二老，长此挹清芬。
赋得乱山残雪后
作者：董其昌
朝代：明

严更馀朔雪，处处点苍山。风磴吹花急，阴厓积素閒。寒光断续起，冥色有无閒。谁向岩之曲，翛然独闭关。
赋得云近蓬莱
作者：董其昌
朝代：明

韶光明北极，云气护蓬壶。似盖笼华阙，非烟扑御炉。轮囷翔碧落，缭绕亘虚无。端识从龙意，辉辉映六符。
赋得玉河冰泮
作者：董其昌
朝代：明

寒澌忽散御沟东，百道清波太液通。望处月华连沼动，祈来雪瑞及春融。渐听玉碎方流畔，不尽珠遗赤水中。先向龙池沾帝泽，愿歌鱼藻乐皇风。
赠万休上人
作者：董其昌
朝代：明

金光瑶草药苗新，一种仙灵岂了因。欲向黄梅参法要，莲花涧里万休人。
赠倪冰泉相士
作者：董其昌
朝代：明

三度相过二十年，中更陵谷几茫然。不须更揣神仙骨，似我林泉巳近仙。
赠僧
作者：董其昌
朝代：明

香积千人供，黄梅五叶花。檀那无住相，功德等恒沙。塔影云连水，僧音梵与华。宗雷开社后，知尔退堂赊。
赠八岁楚童谙字韵者
作者：董其昌
朝代：明

能赋方圆动静诗，澜翻反切亦如之。京华无限簪缨客，识字何如八岁儿。
赠刘梦胥黄门
作者：董其昌
朝代：明

中垒声名重夕郎，十年江海又班行。金锥抗疏千秋论，玉尺量才万丈光。辽左羽书飞赤白，甘陵龙战洒玄黄。忧天亦有群公疏，共道时艰倚召方。
赠吴山人逸金
作者：董其昌
朝代：明

孤云曾不住，何事倦飞还。道气看眉宇，禅心问骨山。试琴鱼出沼，鍊剑虎当关。余亦逃虚者，相期白社间。
赠嘉兴令郑太初
作者：董其昌
朝代：明

重游湖上月，新挹灌坛风。驻节鸥波外，携琴雀舫中。嘉声三瑞后，高论九流空。顾我成浮客，他乡得郑公。
赠天台僧
作者：董其昌
朝代：明

雪堂行脚到朱门，檀度几缘属利根。塑性若能通佛性，赤城霞里瑞光屯。
赠宗正国手
作者：董其昌
朝代：明

纷纷龙战起名场，坐隐如君似坐忘。怀友每酬青玉案，教儿翻博紫罗囊。书雠断简潜分火，侠有停车问卖浆。不必仙山传局势，帝乡原是白云乡。
赠尹惺麓参知阅兵海上四首
作者：董其昌
朝代：明

时艰岂复诫垂堂，缓带临戎此破荒。幕有芙蓉开下濑，营开细柳列艅艎。移将壁垒从夔子，争遣芄蒲点谷王。元老壮猷文武宪，先声今巳至扶桑。直驱海若作金墉，宪府秋蒐壮折冲。猛士何来因买骏，檄文挥去总雕龙。水犀练取三千甲，天堑宁论百二重。老我雄心犹未尽，欣逢父老睹军容。指顾风雷号令严，舟师一一应韬钤。居然鞭石桥初合，底事燃犀怪不潜。日射大荒明组练，烟消长岛晏闾阎。即今拊髀勤当宁，九牧何人将略兼。秀夺三峨挹锦官，主盟宁独在词坛。将因倚剑崆峒后，复此投醪渤澥宽。飞槛楼台灵气结，连营灯火落星寒。式微纵自嗟来暮，却喜鱼矶梦始安。
赠尹惺麓参知阅兵海上四首·其一
作者：董其昌
朝代：明

时艰岂复诫垂堂，缓带临戎此破荒。幕有芙蓉开下濑，营开细柳列艅艎。移将壁垒从夔子，争遣芄蒲点谷王。元老壮猷文武宪，先声今巳至扶桑。
赠尹惺麓参知阅兵海上四首·其三
作者：董其昌
朝代：明

指顾风雷号令严，舟师一一应韬钤。居然鞭石桥初合，底事燃犀怪不潜。日射大荒明组练，烟消长岛晏闾阎。即今拊髀勤当宁，九牧何人将略兼。
赠尹惺麓参知阅兵海上四首·其二
作者：董其昌
朝代：明

直驱海若作金墉，宪府秋蒐壮折冲。猛士何来因买骏，檄文挥去总雕龙。水犀练取三千甲，天堑宁论百二重。老我雄心犹未尽，欣逢父老睹军容。
赠尹惺麓参知阅兵海上四首·其四
作者：董其昌
朝代：明

秀夺三峨挹锦官，主盟宁独在词坛。将因倚剑崆峒后，复此投醪渤澥宽。飞槛楼台灵气结，连营灯火落星寒。式微纵自嗟来暮，却喜鱼矶梦始安。
赠巨源宗侯
作者：董其昌
朝代：明

白门朱户惣悠悠，中有王孙静者流。分宝几谁谙最乐，反骚无复著牢愁。八公鸡犬罗丹室，六代风云入选楼。十载怀人向图画，何如身逐凤台游。
赠广文之淮阴
作者：董其昌
朝代：明

帝里文儒盛，明时道术尊。一官成蠖屈，多士得龙门。吏向淮南隐，经堪濠上论。因君访蒙叟，或有漆园存。
赠彭嵩螺鹾台二首
作者：董其昌
朝代：明

遥传使节发江都，六月冰心在玉壶。巳见盐官清酌水，又从陆海远飞刍。殿中封事关宸告，天下军储罢癸呼。当宁颇存南国不，可能不上郑公图。直声兄弟著青蒲，四海论交兴不孤。绣斧衔恩天北极，江山留客古东吴。时闻盐井詶书札，秋逼星津引舳舻。平准河渠兰史在，野谋何事到潜夫。
赠彭嵩螺鹾台二首·其一
作者：董其昌
朝代：明

遥传使节发江都，六月冰心在玉壶。巳见盐官清酌水，又从陆海远飞刍。殿中封事关宸告，天下军储罢癸呼。当宁颇存南国不，可能不上郑公图。
赠彭嵩螺鹾台二首·其二
作者：董其昌
朝代：明

直声兄弟著青蒲，四海论交兴不孤。绣斧衔恩天北极，江山留客古东吴。时闻盐井詶书札，秋逼星津引舳舻。平准河渠兰史在，野谋何事到潜夫。
赠总漕王宪葵中丞三首
作者：董其昌
朝代：明

试辅登坛拥节旄，司徒原佩吕虔刀。神京汤沐资安攘，天下咽喉属挽漕。卿月辉辉膺异数，晨星落落几同袍。君家世泽随淮水，伫看文昌曳履高。乌台计相拜新除，卢矢彤弓再命初。斗际一星中执法，柳营万骑上游居。如云舸舰驱流马，望气桥陵护玉鱼。重镇保釐分陕寄，壮猷元老正堪舒。天划东南宿重兵，繇来草木仰威名。丸消赤白三邮晏，马略骊黄九品清。巳见风霜行令甲，更将膏雨散呼庚。只今制虏无中策，谋国还应倚老成。
赠总漕王宪葵中丞三首·其一
作者：董其昌
朝代：明

试辅登坛拥节旄，司徒原佩吕虔刀。神京汤沐资安攘，天下咽喉属挽漕。卿月辉辉膺异数，晨星落落几同袍。君家世泽随淮水，伫看文昌曳履高。
赠总漕王宪葵中丞三首·其三
作者：董其昌
朝代：明

天划东南宿重兵，繇来草木仰威名。丸消赤白三邮晏，马略骊黄九品清。巳见风霜行令甲，更将膏雨散呼庚。只今制虏无中策，谋国还应倚老成。
赠总漕王宪葵中丞三首·其二
作者：董其昌
朝代：明

乌台计相拜新除，卢矢彤弓再命初。斗际一星中执法，柳营万骑上游居。如云舸舰驱流马，望气桥陵护玉鱼。重镇保釐分陕寄，壮猷元老正堪舒。
赠戴虞周
作者：董其昌
朝代：明

识尔垂帘日，论交澹世情。禁方传海上，侠骨走幽并。邛杖供探胜，河车事养生。餐霞知不远，窗外九龙横。
赠扈芷师归蜀
作者：董其昌
朝代：明

清标灿蕣华，幽意同枯木。五岳一孤筇，三峨一茆屋。笔带锦江锦，囊携玉山玉。人言蜀道难，柰此摩天鹄。
赠方众甫之汝州
作者：董其昌
朝代：明

羁愁不可极，复此听骊歌。作吏谁成傲，论才尔自多。遥知汝南骑，重向冀方过。竹马诸童子，扳迎意若何。
赠曹嗣山总河三首
作者：董其昌
朝代：明

警水勤明主，匡时得上公。业从专钺久，恩向锡圭崇。清济莲花府，黄流瓠子宫。十年驱节地，重入指挥中。苍玉与朱斿，高牙控上游。巳分周二陕，尽护汉诸侯。龙颡藏弓地，鱼鳞转饷舟。应还补天手，一解庙堂忧。禹功犹在眼，汉策若为纷。似鹊填何补，其鱼叹岂闻。中台今省月，宝鼎欲敲云。一片征南石，兼书白郑勋。
赠曹嗣山总河三首·其一
作者：董其昌
朝代：明

警水勤明主，匡时得上公。业从专钺久，恩向锡圭崇。清济莲花府，黄流瓠子宫。十年驱节地，重入指挥中。
赠曹嗣山总河三首·其三
作者：董其昌
朝代：明

禹功犹在眼，汉策若为纷。似鹊填何补，其鱼叹岂闻。中台今省月，宝鼎欲敲云。一片征南石，兼书白郑勋。
赠曹嗣山总河三首·其二
作者：董其昌
朝代：明

苍玉与朱斿，高牙控上游。巳分周二陕，尽护汉诸侯。龙颡藏弓地，鱼鳞转饷舟。应还补天手，一解庙堂忧。
赠李为与浒墅主政四首
作者：董其昌
朝代：明

分司不为厌承明，一片冰壶佐夏卿。宾从每传投辖事，吏人犹识弃繻生。岂有修心碍市喧，公馀静注五千言。曾闻仙李盘根长，知是玄元几叶孙。雀舌龙团旧谱传，春风初逗斗茶天。劳人水递何须置，廨宇相望第二泉。三品南金禹贡陈，九流清鉴待方甄。关门天地从来阔，青眼相看得几人。
赠李为与浒墅主政四首·其一
作者：董其昌
朝代：明

分司不为厌承明，一片冰壶佐夏卿。宾从每传投辖事，吏人犹识弃繻生。
赠李为与浒墅主政四首·其三
作者：董其昌
朝代：明

雀舌龙团旧谱传，春风初逗斗茶天。劳人水递何须置，廨宇相望第二泉。
赠李为与浒墅主政四首·其二
作者：董其昌
朝代：明

岂有修心碍市喧，公馀静注五千言。曾闻仙李盘根长，知是玄元几叶孙。
赠李为与浒墅主政四首·其四
作者：董其昌
朝代：明

三品南金禹贡陈，九流清鉴待方甄。关门天地从来阔，青眼相看得几人。
赠李玉完侍御督学四首
作者：董其昌
朝代：明

万壑渟泓镜水清，仙人玉尺照湖明。挹将汉阙金茎露，散入天阶瑞草生。选骥星精切紫垣，春台仙李露华温。直罗江左为沙苑，会见山阴有狄门。朱陵桃子千年实，楚国连城三献非。凤翥乍书花自雨，龙睛才点画能飞。不忿胡笳内地闻，子衿何必少终军。论文一变南朝体，运策兼收绝塞勋。
赠李玉完侍御督学四首·其一
作者：董其昌
朝代：明

万壑渟泓镜水清，仙人玉尺照湖明。挹将汉阙金茎露，散入天阶瑞草生。
赠李玉完侍御督学四首·其三
作者：董其昌
朝代：明

朱陵桃子千年实，楚国连城三献非。凤翥乍书花自雨，龙睛才点画能飞。
赠李玉完侍御督学四首·其二
作者：董其昌
朝代：明

选骥星精切紫垣，春台仙李露华温。直罗江左为沙苑，会见山阴有狄门。
赠李玉完侍御督学四首·其四
作者：董其昌
朝代：明

不忿胡笳内地闻，子衿何必少终军。论文一变南朝体，运策兼收绝塞勋。
赠杜完三黄门
作者：董其昌
朝代：明

夕郎谏草气嶙峋，又捧天书拜庆频。千里思莼江左韵，百城负弩会稽人。皇华谁复歌朱萼，桥树今当记大椿。如此昼归真异数，好将补衮答昌辰。
赠林天素
作者：董其昌
朝代：明

铸得干将剑，遥呈剑客看。不须巫峡梦，夜夜绕云官。
赠毛侍御
作者：董其昌
朝代：明

九夷职贡共航梯，何事遐陬暗鼓鼙。铁钺有人博阃外，金闺空自梦辽西。天狼荐食谁当剪，老马遵途智巳迷。稍喜筹边公等在，东封笑指一丸泥。
赠毛侍御孺初视漕
作者：董其昌
朝代：明

绣斧巡方宠命新，勋名宁独挽漕论。能将一掬桐江水，直洗频年虏骑尘。塞北行闻驰赤羽，江南闾左有黄巾。关心圣主宵衣日，庙算繇来倚重臣。
赠沈继山司马
作者：董其昌
朝代：明

一曲鸳湖好，非关请乞来。东山选丝竹，北使问楼台。鸿向青冥送，花因白社开。只愁蒿目意，黄绮亦难裁。
赠洛中焦右伯文兆
作者：董其昌
朝代：明

雄藩河朔带澶渊，右辖勋名两地传。菡萏风清沙际路，萑符电扫泽中烟。大夫雅善登高赋，游子秋停苦雨篇。见说圯桥多秘授，行应执契静三边。
赠湛怀上人
作者：董其昌
朝代：明

衲子相逢不问年，袈裟遍拂五茸烟。朝来试剪吴江水，著尔空林落照边。
赠煎茶僧
作者：董其昌
朝代：明

怪石与枯槎，相将度岁华。凤团虽贮好，只吃赵州茶。
赠玉峰道人
作者：董其昌
朝代：明

联骑向郊坰，争言礼岁星。君应有膻行，我得问熊经。石髓缘非薄，云将迹更冥。何年寻汗漫，吹笛楚山青。
赠王大美直指
作者：董其昌
朝代：明

松风谡谡度霜台，好及膺门御李来。怀古忆过麋鹿苑，巡方行省雁鸿哀。山川半入吴都赋，云梦平吞楚客才。秋水长天供綵笔，称诗一二柏梁裁。
赠王子玉
作者：董其昌
朝代：明

燕子楼空楚梦孤，舞人谁得似飞奴。朝来试彷眉峰影，何处青山不是巫。
赠萧象林比部
作者：董其昌
朝代：明

凫舄依天府，文章自选楼。青阳开左个，赤县最中牟。朔雪梅花骑，江春竹箭流。赐金能贳酒，湖上待羊裘。
赠蒋山人
作者：董其昌
朝代：明

青林郁蒙茸，长松度林表。所以蒋生径，无竹亦自好。
赠蒋山人二首
作者：董其昌
朝代：明

怪底人幽地亦幽，桃花源里蓼花洲。烟岚屈曲深开径，云水苍茫不系舟。野史故应成马走，新交未觉胜羊求。闻君嗔我悭书画，青李来禽肯寄不。閒来倚棹吕蒙城，几度从君听鹤鸣。岁俭自饶千树橘，气豪宁食五侯羹。酒人直许中贤圣，农话惟应较雨晴。史笔倘修高士传，蒋家今古两元卿。
赠蒋山人二首·其一
作者：董其昌
朝代：明

怪底人幽地亦幽，桃花源里蓼花洲。烟岚屈曲深开径，云水苍茫不系舟。野史故应成马走，新交未觉胜羊求。闻君嗔我悭书画，青李来禽肯寄不。
赠蒋山人二首·其二
作者：董其昌
朝代：明

閒来倚棹吕蒙城，几度从君听鹤鸣。岁俭自饶千树橘，气豪宁食五侯羹。酒人直许中贤圣，农话惟应较雨晴。史笔倘修高士传，蒋家今古两元卿。
赠蔡道寅
作者：董其昌
朝代：明

翛然环堵狎烟霞，侠骨禅心度岁华。棐几静雠蝌蚪字，贝函潜转白牛车。只应竹径延求仲，共许冰壶在兵家。五马数传千里酒，可能长醉碧桃花。
赠衲友
作者：董其昌
朝代：明

锡带神光雪，杯浮大士潮。孤踪泛江海，瞠眼向云霄。说法惟挥麈，逢人或过桥。千峰何处住，一偈肯相招。
赠衲子
作者：董其昌
朝代：明

却忆弥天秀，那知异地逢。客愁轻九辨，胜赏挟千峰。徙倚林中屐，淹留静夜钟。何年投白社，一接虎溪踪。
赠觉虚师说经超果
作者：董其昌
朝代：明

龙象森森奉麈谈，直拈教外首楞严。欲知末会人天供，雪后梅花百鸟衔。
赠郑范溪大司马行边
作者：董其昌
朝代：明

元臣节钺九天开，经略勋猷亦壮哉。组练秋飞辉日月，玺书朝启役风雷。行歌汉垒军容变，声到河湟虏气摧。敢以铙歌酬祖席，营平故是折冲才。
赠陆君策畸墅诗
作者：董其昌
朝代：明

积玉岂无圃，干将亦有村。青山贮文赋，秋水悬剑痕。中有独往者，卜此畸人园。高情狭五岳，所适聊川樊。一丘美吾土，群峰走其门。虚棂见霞起，卷幔知云屯。高楼巢燕子，筼谷长龙孙。每当秋叶彫，郁郁清阴繁。缅怀柴桑翁，多爱田水喧。况乃梧竹声，长与风雨吞。主人桂林枝，雅尚蓬蒿敦。疏渠引泉脉，驱石劖云根。濠梁期质友，池塘思哲昆。刈韭秋畦薄，钓鱼潭水浑。著论准乐志，赋骚称涤烦。名僧时驻锡，长者多停轩。与君虽接邻，室迩犹隔垣。未若此园居，旷然无篱藩。一从鸿避弋，笑彼虱处裈。因之奏山水，便欲忘朝昏。高枕乃吾庐，诚如杜陵言。尝闻达人轨，寄通随化元。我如还山云，君若扶桑暾。卷舒各有宜，何必鹤与猿。惟容肥遁者，终老桃花源。
赠陈仲醇徵君东佘山居诗三十首
作者：董其昌
朝代：明

岿然耆旧表江南，东麓云泉恣所探。广大代推风雅主，萧閒时共佛僧龛。空庭籁起闻吹万，月幌杯深对影三。辛苦山灵驱俗驾，肯容城市讶苏耽。文伯顽仙尽自兼，何须黄纸署名衔。山开窈窕藏书洞，径翳荒榛避诏岩。老衲或来煨榾柮，橐驼尝倩护松杉。虽然豪气屏除尽，閒咏荆轲木是缄。百感中来不自拈，侧身西望北峰尖。论交云雨今方见，阅世阳秋晚更严。危语逼人何咄咄，大言是处可炎炎。闻君近发琅函秘，巳展红牙第几签。名僧会里事瞿昙，能结孤峰白石庵。河泊谩夸闻道百，狙公何意赋朝三。清华水木如濠上，弘奖风流自汝南。却笑昔人高士传，不将同世一为参。无限离离压杞楠，树犹如此尔何堪。烟波狎主谁争长，山泽虽曜已战酣。绝域也知珍尺一，高轩奚事谬朝三。犹嫌住久人知处，见说游鲲欲徙南。玄味曾同草木参，廿年相对老江潭。竹林把臂今馀几，莲社过桥笑有三。赠我绮琴都不报，求君青李远能函。故人却喜彭篯在，金鼎琼文事可谙。当年游宿遍名蓝，紫柏禅师奉麈谈。受记可称千佛一，论文曾许两都三。应将绮语卑江左，直溯宗风自岭南。莫讶绳床留半席，庭前树子早同参。餐取峰霞坐翠岚，云根劖出小终南。窗悬虚室常生白，帖仿萧斋欲过蓝。山长旧来鸿自一，市喧还笑虎成三。应怜惠子能知我，雅道寥寥有荷担。箬笠扁舟白马谈，浮生忽巳鬓毵毵。无能九土游其八，不朽千秋共此三。曲水竹林分左右，青山宾主列东南。此中但可吟风月，百尺陈楼一草庵。端居突兀起毗岚，是处清凉现钵昙。漱石更兼芬润六，御风时见素云三。绿天剩有书经叶，碧涧疏为洗砚潭。身隐无文真用短，试看碑板大江南。洼盈轩画为谁拈，著配倪迂也自谦。枯木悠悠凭隐几，芙蓉片片见开帘。即今呼马能无应，但说犹龙好用潜。养鹤栽梅成底事，未曾驱役老长髯。清时岂有放江潭，故里风烟不可堪。巳分浮家苕霅曲，忆曾对宇岘亭南。人间鸟道丸封一，世事桑田海阅三。褊性幽栖真不恶，骊珠先巳被君探。谁言司马滞周南，若比稽康更不堪。笔綵愧开花七七，樵青尝扫径三三。多君素业寻确壤，何物閒勋抵石函。如此盘桓成二老，北山安得有林惭。徵君名姓彻宸严，谷饮岩栖宝不贪。称意沙鸥随上不，论才竹箭美东南。荡胸震泽吞能九，开径柴桑益有三。尽为草堂拈胜槩，留将山史作佳谈。颂酒深衷岂放憨，二豪何以视耽耽。将因巢许为师友，自与羲皇作子男。清浅锦机襄转七，纵横雅爵醉挥三。孝标虽有伤时论，未见山中此盍簪。钟牙缅邈别家惭，试向瑶琴古调参。怀友经春哦渭北，教儿当日笑城南。梦中蝴蝶花光湿，池里蟾蜍墨雾含。只鹤畸人形共影，故应待我鼎为三。洗耳应停朝市谈，忧时词客未为惭。遥闻羽檄飞辽左，何日穹庐扫漠南。虎豹愁人关自九，马牛更仆语成三。希夷居士今如在，高枕高歌莫太憨。瑶草金光向此探，我来风日正清酣。夷门布席恒虚左，栗里悬窗故倚南。竟有声名输第五，耻将禅草说登三。可知嘉遁能终吉，龟筴何劳季主参。平生挥麈解围谈，名理尤从老境谙。得失浑忘闻塞上，春秋成癖北征南。潜虚祗用龙初九，忌满何如月出三。可道太玄犹寂寞，好玄今巳有桓谭。十载村居傍酿墰，村农村姥得相参。玉壶观世龟藏六，竹简雠书豕渡三。只见陶公怡岭上，谁知剑客是图南。近来宝晋先王略，不作兰亭聚讼谈。今古閒愁了不担，翛然方内有鸾骖。谷名子午真盈一，坐守庚申不但三。处士占星常斗北，诗家浥酒或箕南。为君署取凉心馆，若个游人肯细参。为事丹铅不种蓝，閒将草木志嵇含。斩新松傲秦封五，娟秀花开少室三。流咏须臾成洛下，徵图早晚诏江南。凭君醉舞回双袖，长泖驱为拾月潭。忽忆驱车过楚潭，德山犹有德山庵。岧峣鹫岭衔天半，直截牛车见佛三。般若无知传教外，菩提非树本宗南。前身金粟维摩是，丈室相看巳罢参。渐剪茅茨渐卓庵，图书成府亦潭潭。词坛悬帜多奔北，古路先驱作指南。常有玉晨资赉十，未闻石户羡徵三。北来门外维舟惯，不为乘风利涉贪。别有超超上驷骖，拈来恐似老生谈。逍遥不必溟飞北，炳蔚端成雾隐南。掷地赋声如振万，先天玄理自函三。枕中一卷庖羲易，祗觉王何思未覃。忆昔论交自筱骖，虽更出处岂商参。阮家犊鼻贫骄北，先世狐书史愧南。岂有风流分仲二，差怜骨相共朋三。壮君笔力能扛鼎，不为清羸弛负担。山叟从无对影忠，科头露坐过仍甘。关情空谷肠回九，绝意王门足刖三。草什忘忧都树北，风能解愠自来南。腝尘不上清虚界，酒德文心日共酣。东轩曝背语成函，一饭忘君未可甘。主帅穷兵真计左，胡儿牧马渐过南。沙场白骨高寻丈，御府朱提岂再三。却把国觞连太乙，九歌深意许雅参。誓比黄河开国男，酬恩当取虏头函。镜中鱼□频虚伍，笛里梅花漫奏三。美酱几时陈戏下，藁砧何在战城南。翻惭梁市行吟者，绝塞山川聚米谈。满贮诗囊不待探，风流胜赏事偏谙。寄愁直欲还天上，招隐时闻过水南。有橘可能摛楚颂，无花大类说燕函。凭高辄吐惊人句，为道平生僻性耽。
赠陈仲醇徵君东佘山居诗三十首·其一
作者：董其昌
朝代：明

岿然耆旧表江南，东麓云泉恣所探。广大代推风雅主，萧閒时共佛僧龛。空庭籁起闻吹万，月幌杯深对影三。辛苦山灵驱俗驾，肯容城市讶苏耽。
赠陈仲醇徵君东佘山居诗三十首·其七
作者：董其昌
朝代：明

当年游宿遍名蓝，紫柏禅师奉麈谈。受记可称千佛一，论文曾许两都三。应将绮语卑江左，直溯宗风自岭南。莫讶绳床留半席，庭前树子早同参。
赠陈仲醇徵君东佘山居诗三十首·其三
作者：董其昌
朝代：明

百感中来不自拈，侧身西望北峰尖。论交云雨今方见，阅世阳秋晚更严。危语逼人何咄咄，大言是处可炎炎。闻君近发琅函秘，巳展红牙第几签。
赠陈仲醇徵君东佘山居诗三十首·其三十
作者：董其昌
朝代：明

满贮诗囊不待探，风流胜赏事偏谙。寄愁直欲还天上，招隐时闻过水南。有橘可能摛楚颂，无花大类说燕函。凭高辄吐惊人句，为道平生僻性耽。
赠陈仲醇徵君东佘山居诗三十首·其九
作者：董其昌
朝代：明

箬笠扁舟白马谈，浮生忽巳鬓毵毵。无能九土游其八，不朽千秋共此三。曲水竹林分左右，青山宾主列东南。此中但可吟风月，百尺陈楼一草庵。
赠陈仲醇徵君东佘山居诗三十首·其二
作者：董其昌
朝代：明

文伯顽仙尽自兼，何须黄纸署名衔。山开窈窕藏书洞，径翳荒榛避诏岩。老衲或来煨榾柮，橐驼尝倩护松杉。虽然豪气屏除尽，閒咏荆轲木是缄。
赠陈仲醇徵君东佘山居诗三十首·其二十
作者：董其昌
朝代：明
体裁：七言律诗

十载村居傍酿坛，村农村姥得相参。玉壶观世龟藏六，竹简雠书豕渡三。只见陶公怡岭上，谁知剑客是图南。近来宝晋先王略，不作兰亭聚讼谈。
赠陈仲醇徵君东佘山居诗三十首·其二十
作者：董其昌
朝代：明

十载村居傍酿墰，村农村姥得相参。玉壶观世龟藏六，竹简雠书豕渡三。只见陶公怡岭上，谁知剑客是图南。近来宝晋先王略，不作兰亭聚讼谈。
赠陈仲醇徵君东佘山居诗三十首·其二十一
作者：董其昌
朝代：明

今古閒愁了不担，翛然方内有鸾骖。谷名子午真盈一，坐守庚申不但三。处士占星常斗北，诗家浥酒或箕南。为君署取凉心馆，若个游人肯细参。
赠陈仲醇徵君东佘山居诗三十首·其二十七
作者：董其昌
朝代：明

山叟从无对影忠，科头露坐过仍甘。关情空谷肠回九，绝意王门足刖三。草什忘忧都树北，风能解愠自来南。腝尘不上清虚界，酒德文心日共酣。
赠陈仲醇徵君东佘山居诗三十首·其二十三
作者：董其昌
朝代：明

忽忆驱车过楚潭，德山犹有德山庵。岧峣鹫岭衔天半，直截牛车见佛三。般若无知传教外，菩提非树本宗南。前身金粟维摩是，丈室相看巳罢参。
赠陈仲醇徵君东佘山居诗三十首·其二十九
作者：董其昌
朝代：明

誓比黄河开国男，酬恩当取虏头函。镜中鱼□频虚伍，笛里梅花漫奏三。美酱几时陈戏下，藁砧何在战城南。翻惭梁市行吟者，绝塞山川聚米谈。
赠陈仲醇徵君东佘山居诗三十首·其二十二
作者：董其昌
朝代：明

为事丹铅不种蓝，閒将草木志嵇含。斩新松傲秦封五，娟秀花开少室三。流咏须臾成洛下，徵图早晚诏江南。凭君醉舞回双袖，长泖驱为拾月潭。
赠陈仲醇徵君东佘山居诗三十首·其二十五
作者：董其昌
朝代：明

别有超超上驷骖，拈来恐似老生谈。逍遥不必溟飞北，炳蔚端成雾隐南。掷地赋声如振万，先天玄理自函三。枕中一卷庖羲易，祗觉王何思未覃。
赠陈仲醇徵君东佘山居诗三十首·其二十八
作者：董其昌
朝代：明

东轩曝背语成函，一饭忘君未可甘。主帅穷兵真计左，胡儿牧马渐过南。沙场白骨高寻丈，御府朱提岂再三。却把国觞连太乙，九歌深意许雅参。
赠陈仲醇徵君东佘山居诗三十首·其二十六
作者：董其昌
朝代：明

忆昔论交自筱骖，虽更出处岂商参。阮家犊鼻贫骄北，先世狐书史愧南。岂有风流分仲二，差怜骨相共朋三。壮君笔力能扛鼎，不为清羸弛负担。
赠陈仲醇徵君东佘山居诗三十首·其二十四
作者：董其昌
朝代：明

渐剪茅茨渐卓庵，图书成府亦潭潭。词坛悬帜多奔北，古路先驱作指南。常有玉晨资赉十，未闻石户羡徵三。北来门外维舟惯，不为乘风利涉贪。
赠陈仲醇徵君东佘山居诗三十首·其五
作者：董其昌
朝代：明

无限离离压杞楠，树犹如此尔何堪。烟波狎主谁争长，山泽虽曜已战酣。绝域也知珍尺一，高轩奚事谬朝三。犹嫌住久人知处，见说游鲲欲徙南。
赠陈仲醇徵君东佘山居诗三十首·其八
作者：董其昌
朝代：明

餐取峰霞坐翠岚，云根劖出小终南。窗悬虚室常生白，帖仿萧斋欲过蓝。山长旧来鸿自一，市喧还笑虎成三。应怜惠子能知我，雅道寥寥有荷担。
赠陈仲醇徵君东佘山居诗三十首·其六
作者：董其昌
朝代：明

玄味曾同草木参，廿年相对老江潭。竹林把臂今馀几，莲社过桥笑有三。赠我绮琴都不报，求君青李远能函。故人却喜彭篯在，金鼎琼文事可谙。
赠陈仲醇徵君东佘山居诗三十首·其十
作者：董其昌
朝代：明

端居突兀起毗岚，是处清凉现钵昙。漱石更兼芬润六，御风时见素云三。绿天剩有书经叶，碧涧疏为洗砚潭。身隐无文真用短，试看碑板大江南。
赠陈仲醇徵君东佘山居诗三十首·其十一
作者：董其昌
朝代：明

洼盈轩画为谁拈，著配倪迂也自谦。枯木悠悠凭隐几，芙蓉片片见开帘。即今呼马能无应，但说犹龙好用潜。养鹤栽梅成底事，未曾驱役老长髯。
赠陈仲醇徵君东佘山居诗三十首·其十七
作者：董其昌
朝代：明

洗耳应停朝市谈，忧时词客未为惭。遥闻羽檄飞辽左，何日穹庐扫漠南。虎豹愁人关自九，马牛更仆语成三。希夷居士今如在，高枕高歌莫太憨。
赠陈仲醇徵君东佘山居诗三十首·其十三
作者：董其昌
朝代：明

谁言司马滞周南，若比稽康更不堪。笔綵愧开花七七，樵青尝扫径三三。多君素业寻确壤，何物閒勋抵石函。如此盘桓成二老，北山安得有林惭。
赠陈仲醇徵君东佘山居诗三十首·其十九
作者：董其昌
朝代：明

平生挥麈解围谈，名理尤从老境谙。得失浑忘闻塞上，春秋成癖北征南。潜虚祗用龙初九，忌满何如月出三。可道太玄犹寂寞，好玄今巳有桓谭。
赠陈仲醇徵君东佘山居诗三十首·其十二
作者：董其昌
朝代：明

清时岂有放江潭，故里风烟不可堪。巳分浮家苕霅曲，忆曾对宇岘亭南。人间鸟道丸封一，世事桑田海阅三。褊性幽栖真不恶，骊珠先巳被君探。
赠陈仲醇徵君东佘山居诗三十首·其十五
作者：董其昌
朝代：明

颂酒深衷岂放憨，二豪何以视耽耽。将因巢许为师友，自与羲皇作子男。清浅锦机襄转七，纵横雅爵醉挥三。孝标虽有伤时论，未见山中此盍簪。
赠陈仲醇徵君东佘山居诗三十首·其十八
作者：董其昌
朝代：明

瑶草金光向此探，我来风日正清酣。夷门布席恒虚左，栗里悬窗故倚南。竟有声名输第五，耻将禅草说登三。可知嘉遁能终吉，龟筴何劳季主参。
赠陈仲醇徵君东佘山居诗三十首·其十六
作者：董其昌
朝代：明

钟牙缅邈别家惭，试向瑶琴古调参。怀友经春哦渭北，教儿当日笑城南。梦中蝴蝶花光湿，池里蟾蜍墨雾含。只鹤畸人形共影，故应待我鼎为三。
赠陈仲醇徵君东佘山居诗三十首·其十四
作者：董其昌
朝代：明

徵君名姓彻宸严，谷饮岩栖宝不贪。称意沙鸥随上不，论才竹箭美东南。荡胸震泽吞能九，开径柴桑益有三。尽为草堂拈胜槩，留将山史作佳谈。
赠陈仲醇徵君东佘山居诗三十首·其四
作者：董其昌
朝代：明

名僧会里事瞿昙，能结孤峰白石庵。河泊谩夸闻道百，狙公何意赋朝三。清华水木如濠上，弘奖风流自汝南。却笑昔人高士传，不将同世一为参。
赠陈留令韩有怀秦人政成者
作者：董其昌
朝代：明

纷敷榆柳荫长堤，比屋弦歌讲德齐。云彩旧传飞殿角，冰壶真不愧关西。輶轩载笔书驯雉，乡井移风似祝鸡。独向空桑赛秋社，瓣香深荐首重稽。
赠黄企石堪舆
作者：董其昌
朝代：明

芒鞋踏跛万峰云，手勘青囊玉髓文。茶磨山头成共宿，何年黄石更逢君。
赠黄爱春
作者：董其昌
朝代：明

桃花渡口竹园黄，一抺宫云淡晓妆。谁信蓬莱会清浅，阖闾城外即沧桑。
赵孟清见访赠别
作者：董其昌
朝代：明

曾参援神契，因注狐首经。三才总民行，九星披地灵。化为白鹤仙，寻我枕烟庭。倒倾青锦囊，馀子徒听荧。忽梦宛溪霜，远游怆砳零。来时栗始芽，去时枫换青。赠尔九峰霞，可以破沉冥。
赵驭初黄门以言事出都诗以送别
作者：董其昌
朝代：明

西山秋色正佳时，归客何愆挂笏期。齿马自关天下计，批鳞终结主人知。只将孤直清皇路，不作牢愁续楚词。莫讶离歌翻激烈，旂常大业本逶迤。
辛亥秋仿吾家北苑笔于渎川山庄寄邢子愿侍御
作者：董其昌
朝代：明

吴绡图就枕烟庭，揽得齐东一片青。莫信三生擅丘壑，新从神武事鸿冥。
过高唐
作者：董其昌
朝代：明

高唐斋右壤，终古作津途。山色犹衔岱，云容不是巫。坡陀分麦陇，闾井半桑枢。歇马斜阳下，应嗟霸气徂。
追挽吴桥范月山乃郡司马范仁元之祖
作者：董其昌
朝代：明

曾同五岳祖昆崙，亦有名贤亢德门。陈氏公卿俱似长，于家阴骘竟贻孙。人嗟鹤化仙标远，帝宠龙图世泽存。述祖雄篇能写照，千秋云壑道逾尊。
送万元白工部廷杖归洪都
作者：董其昌
朝代：明

惊看血溅九重门，蹇蹇肝肠奉至尊。天地保持终不死，雷霆摧折岂无恩。冬曹物色高嵩华，南浦秋光秀澧沅。故里凤孤垂四纪，居然竞爽典型存。
送丹阳令工东里应召
作者：董其昌
朝代：明

鸣琴宰帝乡，平政古循良。自昔劳人地，今为选佛场。青阳开左个，紫极御中央。若问神仙吏，双凫在尚方。
送乔裕吾黄门
作者：董其昌
朝代：明

夕郎何事厌承明，结束征衣节候更。汲孺在庭推直道，虞卿捐印见交情。关山岁晏黄河阔，边塞春深白草生。总是离愁心折处，壮君骏马太纵横。
送侯六真侍御按黔时黔有兵事侍御兼视师之命二首
作者：董其昌
朝代：明

夜郎氛祲未全消，使者单车万里遥。自昔长缨曾请借，即今铜柱拟重标。阴符圯上书三卷，令甲明廷诏六条。圣主宵衣眷南顾，舞干何日罢征苗。绣衣持斧拥旌旄，戎马间关气益豪。报国肯回王子驭，詶知频拭吕虔刀。皂囊弹事风霜笔，羽扇谈兵虎豹韬。行矣捷书宜早奏，汉家麟阁五云高。
送侯六真侍御按黔时黔有兵事侍御兼视师之命二首·其一
作者：董其昌
朝代：明

夜郎氛祲未全消，使者单车万里遥。自昔长缨曾请借，即今铜柱拟重标。阴符圯上书三卷，令甲明廷诏六条。圣主宵衣眷南顾，舞干何日罢征苗。
送侯六真侍御按黔时黔有兵事侍御兼视师之命二首·其二
作者：董其昌
朝代：明

绣衣持斧拥旌旄，戎马间关气益豪。报国肯回王子驭，詶知频拭吕虔刀。皂囊弹事风霜笔，羽扇谈兵虎豹韬。行矣捷书宜早奏，汉家麟阁五云高。
送僧
作者：董其昌
朝代：明

苕霅一时僧，千峰兴欲乘。龙蛇随北学，衣钵问南能。初地游方惬，弥天秀益增。谁知碧云句，侍者续传灯。
送冯咸甫
作者：董其昌
朝代：明

画里拈将楚客词，登山临水送新知。苍苍葭荻三千里，尽是怀人入梦时。
送冯琢庵宗伯二首
作者：董其昌
朝代：明

帝宠端臣拜庆时，恩华舄奕照东淄。凤毛总揽双茎秀，鹏息聊为六月期。子舍舞衣朱绂贵，春宫横卷黑头师。最怜尺五云霄近，芳岁从容引寿卮。端臣将父御车年，有诏东华设醴筵。可但冯家论鲁卫，须知太史自谈迁。商山羽翼何当就，天禄图书取次编。最是中朝劳属望，都门未许大夫贤。
送冯琢庵宗伯二首·其一
作者：董其昌
朝代：明

帝宠端臣拜庆时，恩华舄奕照东淄。凤毛总揽双茎秀，鹏息聊为六月期。子舍舞衣朱绂贵，春宫横卷黑头师。最怜尺五云霄近，芳岁从容引寿卮。
送冯琢庵宗伯二首·其二
作者：董其昌
朝代：明

端臣将父御车年，有诏东华设醴筵。可但冯家论鲁卫，须知太史自谈迁。商山羽翼何当就，天禄图书取次编。最是中朝劳属望，都门未许大夫贤。
送刘侍御还朝二首
作者：董其昌
朝代：明

休蒲风采重明廷，又见花骢指帝京。三辅澄清需揽辔，九流人物待持衡。能无广论嗣公叔，夙有昌言轶更生。野史若为光祖道，祗凭班管纪勋名。昼绣萧然似荜门，经年鹏息素风存。安危正倚中台切，绣斧今看诏墨温。宦路玄黄棋局异，边陲赤白羽书繁。忧时敢有龙文赠，不待封章请帝阍。
送刘侍御还朝二首·其一
作者：董其昌
朝代：明

休蒲风采重明廷，又见花骢指帝京。三辅澄清需揽辔，九流人物待持衡。能无广论嗣公叔，夙有昌言轶更生。野史若为光祖道，祗凭班管纪勋名。
送刘侍御还朝二首·其二
作者：董其昌
朝代：明

昼绣萧然似荜门，经年鹏息素风存。安危正倚中台切，绣斧今看诏墨温。宦路玄黄棋局异，边陲赤白羽书繁。忧时敢有龙文赠，不待封章请帝阍。
送区海目太史封藩二首
作者：董其昌
朝代：明

每忆朝参下，相将日夕过。微言比投水，高论任悬河。以我宦情薄，爱君幽赏多。可知江令赋，少别意难摹。题柱才名籍，分璜使命嘉。赐衣飞昼绣，载笔落天花。云散千峰火，秋停八月槎。欲知词客贵，设醴遍王家。
送区海目太史封藩二首·其一
作者：董其昌
朝代：明

每忆朝参下，相将日夕过。微言比投水，高论任悬河。以我宦情薄，爱君幽赏多。可知江令赋，少别意难摹。
送区海目太史封藩二首·其二
作者：董其昌
朝代：明

题柱才名籍，分璜使命嘉。赐衣飞昼绣，载笔落天花。云散千峰火，秋停八月槎。欲知词客贵，设醴遍王家。
送叶君节归试并和原韵
作者：董其昌
朝代：明

才子新诗锦不如，遄归欲试揣摩书。直看凤羽绳祖武，可但龙孙傍帝居。韦曲正繁庭际树，石家能下里门车。惭予汗漫延津客，剑气因君问斗墟。
送叶少师归闽四首
作者：董其昌
朝代：明

倾都蔼蔼集歌骊，勇退三朝帝者师。熟釜铭功詶太传，黄金铸像忆鸱夷。午桥梦到悬车日，庚度秋清击榜时。父老相呼看归相，年来忧国鬓成丝。天边纳履动星辰，再入中书再乞身。山甫旧来饶补衮，任公何事早收纶。风传宦路轻金注，业有仙岩一玉宸。最是陛辞臣主意，直须良史巧摹真。铉鼎功成释负担，飘然落叶等抽簪。常将不尽还天上，别有无穷在斗南。布袜青鞋仍几几，云关雾幌亦潭潭。东华赐诏彤弓宴，去国馀忠手一函。东山再出为苍生，公衮还初无限情。纵有庄周蝴蝶梦，能忘彭祖雉头羹。丹书进御终毗圣，攲器看来欲诫盈。踵武夔龙都好在，冲皇端拱泰阶平。
送叶少师归闽四首·其一
作者：董其昌
朝代：明

倾都蔼蔼集歌骊，勇退三朝帝者师。熟釜铭功詶太传，黄金铸像忆鸱夷。午桥梦到悬车日，庚度秋清击榜时。父老相呼看归相，年来忧国鬓成丝。
送叶少师归闽四首·其三
作者：董其昌
朝代：明

铉鼎功成释负担，飘然落叶等抽簪。常将不尽还天上，别有无穷在斗南。布袜青鞋仍几几，云关雾幌亦潭潭。东华赐诏彤弓宴，去国馀忠手一函。
送叶少师归闽四首·其二
作者：董其昌
朝代：明

天边纳履动星辰，再入中书再乞身。山甫旧来饶补衮，任公何事早收纶。风传宦路轻金注，业有仙岩一玉宸。最是陛辞臣主意，直须良史巧摹真。
送叶少师归闽四首·其四
作者：董其昌
朝代：明

东山再出为苍生，公衮还初无限情。纵有庄周蝴蝶梦，能忘彭祖雉头羹。丹书进御终毗圣，攲器看来欲诫盈。踵武夔龙都好在，冲皇端拱泰阶平。
送吴明谷还乡
作者：董其昌
朝代：明

频将乡思上层楼，又送归鞍易水头。岂是途穷同阮籍，若为市隐失韩休。烟霜植目枫林远，独鹤迎门桂树幽。何处怀人最凄断，斜阳一片太湖秋。
送周中丞怀鲁归江右
作者：董其昌
朝代：明

碧幢回驭日，衮绣系思年。文武真为宪，讴吟尽可传。棠阴垂四履，葵荩鉴重玄。故节捐诚易，初衣遂始坚。谗能工似锦，道本直如弦。余亦冥冥者，分飞倍黯然。
送周太史奉使秦藩二首
作者：董其昌
朝代：明

金銮辞殿直，玉节指秦城。更以探奇兴，因之拥傅行。上林卢橘熟，太华岳莲睛。处处登临咏，皆翻郢雪声。云霄飞汉节，磐石重周宗。槎泛仙源近，璜分帝泽浓。雪台寒五月，竹苑散千峰。知有游梁客，翩翩执简从。
送周太史奉使秦藩二首·其一
作者：董其昌
朝代：明

金銮辞殿直，玉节指秦城。更以探奇兴，因之拥傅行。上林卢橘熟，太华岳莲睛。处处登临咏，皆翻郢雪声。
送周太史奉使秦藩二首·其二
作者：董其昌
朝代：明

云霄飞汉节，磐石重周宗。槎泛仙源近，璜分帝泽浓。雪台寒五月，竹苑散千峰。知有游梁客，翩翩执简从。
送周斗垣参知入贺二首
作者：董其昌
朝代：明

桂舟容与叙分携，日近长安禹会齐。四岳云开蒲璧贵，双茎露爽玉绳低。瑞看符命呈华渚，锡有新纶下紫泥。南国若论棠芾事，春风桃李白苏堤。谒帝恩华倍陆离，若为游子怆临岐。名高鼎吕熊驰后，诏赐彤弓虎拜时。狂客家风蓑笠在，壮夫心事宝刀知。同人但进千秋镜，不用牢愁拟楚词。
送周斗垣参知入贺二首·其一
作者：董其昌
朝代：明

桂舟容与叙分携，日近长安禹会齐。四岳云开蒲璧贵，双茎露爽玉绳低。瑞看符命呈华渚，锡有新纶下紫泥。南国若论棠芾事，春风桃李白苏堤。
送周斗垣参知入贺二首·其二
作者：董其昌
朝代：明

谒帝恩华倍陆离，若为游子怆临岐。名高鼎吕熊驰后，诏赐彤弓虎拜时。狂客家风蓑笠在，壮夫心事宝刀知。同人但进千秋镜，不用牢愁拟楚词。
送周纂唐黄门予告归中州
作者：董其昌
朝代：明

清蒲何事补山龙，皂服绨衣说汉宫。直节嶙峋看齿马，乡心迢递付冥鸿。千峰秀接嵩花室，五月炎消郢雪中。明主怀贤方侧席，肯容姬衮久居东。
送周观察斗垣二首
作者：董其昌
朝代：明

东方千骑拥楼船，执法星随北斗悬。正尔犁庭勤庙算，须君解网及汤年。鹊湖不减西湖胜，岳色遥看海色连。四履山川供啸咏，可能时寄穆如篇。霜鸿声里动骊歌，惜别难将别赋摹。大海尚存知己在，阳春未许和人多。帝师城下寻黄石，野客衡门掩绿萝。宪府勋名悬日月，重瞻宫衮岂蹉跎。
送周观察斗垣二首·其一
作者：董其昌
朝代：明

东方千骑拥楼船，执法星随北斗悬。正尔犁庭勤庙算，须君解网及汤年。鹊湖不减西湖胜，岳色遥看海色连。四履山川供啸咏，可能时寄穆如篇。
送周观察斗垣二首·其二
作者：董其昌
朝代：明

霜鸿声里动骊歌，惜别难将别赋摹。大海尚存知己在，阳春未许和人多。帝师城下寻黄石，野客衡门掩绿萝。宪府勋名悬日月，重瞻宫衮岂蹉跎。
送唐元徵太史二首
作者：董其昌
朝代：明

乘轩百道拜行尘，不独奎章昼锦新。江左流离诗里画，寰区人物眼中筋。平生温饱笑人痴，练到风尘更不疑。君向世流真砥柱，许吾一面佐偏禆。
送唐元徵太史二首·其一
作者：董其昌
朝代：明

乘轩百道拜行尘，不独奎章昼锦新。江左流离诗里画，寰区人物眼中筋。
送唐元徵太史二首·其二
作者：董其昌
朝代：明

平生温饱笑人痴，练到风尘更不疑。君向世流真砥柱，许吾一面佐偏禆。
送唐存忆漕台还朝二首
作者：董其昌
朝代：明

新恩入典羽林军，好及清朝几策勋。淮海咽喉资挽粟，黄河璧马见敲云。即今吴甸骊驹御，恰值尧阶瑞草芬。何以赠行孤剑在，匝中时动斗牛文。花骢北首五云隈，柱史承恩切上台。方简禁兵天策府，重瞻宸衮柏梁台。名高绣斧风霜肃，绩画旂常日月开。四海交情今自见，直词谁似孔融来。
送唐存忆漕台还朝二首·其一
作者：董其昌
朝代：明

新恩入典羽林军，好及清朝几策勋。淮海咽喉资挽粟，黄河璧马见敲云。即今吴甸骊驹御，恰值尧阶瑞草芬。何以赠行孤剑在，匝中时动斗牛文。
送唐存忆漕台还朝二首·其二
作者：董其昌
朝代：明

花骢北首五云隈，柱史承恩切上台。方简禁兵天策府，重瞻宸衮柏梁台。名高绣斧风霜肃，绩画旂常日月开。四海交情今自见，直词谁似孔融来。
送宋封公归齐
作者：董其昌
朝代：明

表海重闻有太公，莺花千里送归鸿。因看练影临吴苑，又带琴声过鲁宫。南极一星辉岱麓，高岗三凤瑞河东。方知碧落旌幢会，即在鸣珂里第中。
送张了心归楚二首
作者：董其昌
朝代：明

蓬窗听雨夜迢迢，谁遣尊前慰寂寥。楚畹众香都好在，尧阶瑞草不曾凋。来雁霜天楚客归，野情祗受薜萝衣。只今白社詶裴迪，绝胜朱门荐陆机。
送张了心归楚二首·其一
作者：董其昌
朝代：明

蓬窗听雨夜迢迢，谁遣尊前慰寂寥。楚畹众香都好在，尧阶瑞草不曾凋。
送张了心归楚二首·其二
作者：董其昌
朝代：明

来雁霜天楚客归，野情祗受薜萝衣。只今白社詶裴迪，绝胜朱门荐陆机。
送张璇源郡侯入觐
作者：董其昌
朝代：明

两都词赋两岐歌，神爵循良此更过。吾土风谣非旧日，几年江海不生波。趋朝人地双龙贵，上计行装一鹤多。野老临岐无限意，酬知惟有颂中和。
送张符禺吏部
作者：董其昌
朝代：明

天门新辟日曈昽，茂宰先承湛露浓。巳见玺书褒卓傅，更将玉尺倚林宗。千秋良史看驯雉，九品何人鉴画龙。若向河梁听骊唱，鸣琴清响满花封。
送方众甫备兵永平三首
作者：董其昌
朝代：明

褰帷问孤竹，开幕应莲花。古塞天逾险，长安日未赊。文人停草檄，它将竞鸣笳。得系单于颈，承恩许及瓜。郎选高司马，边功屡赐金。股肱京辅重，拊髀主恩深。四塞河山固，千行棨戟森。胡尘应坐扫，多有塞垣吟。君才原绣虎，使节向卢龙。香署纡筹策，雄边倚折冲。风霜行汉法，旂鼓变军容。今日榆关势，何如百二重。
送方众甫备兵永平三首·其一
作者：董其昌
朝代：明

褰帷问孤竹，开幕应莲花。古塞天逾险，长安日未赊。文人停草檄，它将竞鸣笳。得系单于颈，承恩许及瓜。
送方众甫备兵永平三首·其三
作者：董其昌
朝代：明

君才原绣虎，使节向卢龙。香署纡筹策，雄边倚折冲。风霜行汉法，旂鼓变军容。今日榆关势，何如百二重。
送方众甫备兵永平三首·其二
作者：董其昌
朝代：明

郎选高司马，边功屡赐金。股肱京辅重，拊髀主恩深。四塞河山固，千行棨戟森。胡尘应坐扫，多有塞垣吟。
送朱敬韬水部
作者：董其昌
朝代：明

高歌骊御向秋旻，直北天门詄荡分。帝为遗羹怜考叔，身当叱驭答明君。积来风力鹏初起，再入云司雁后群。留取薜萝修竹径，容吾时注紫虚文。
送朱比部永白还朝
作者：董其昌
朝代：明

天际明霞拥使车，桃椎岂得问樵渔。弓裘自踵文昌履，竹简将成太史书。试拂龙泉依斗极，且含鸡舌奉宸舆。心知慷慨云霄别，也觉江淹赋不虚。
送李伯襄太史封秦藩二首
作者：董其昌
朝代：明

持节俄将视草虚，策文仍是史公书。人从真气沾星使，槎泛天河上斗墟。明月小山丛桂侣，新秋一叶剪桐初。离心巳托南征雁，能到罗浮问起居。崆峒倚剑意如何，故里题桥载笔过。百二山河磐石重，三千溟海积风多。不将昼锦先分矢，欲赋无衣激枕戈。当宁筹笾方仄席，邺侯勋业肯蹉跎。
送李伯襄太史封秦藩二首·其一
作者：董其昌
朝代：明

持节俄将视草虚，策文仍是史公书。人从真气沾星使，槎泛天河上斗墟。明月小山丛桂侣，新秋一叶剪桐初。离心巳托南征雁，能到罗浮问起居。
送李伯襄太史封秦藩二首·其二
作者：董其昌
朝代：明

崆峒倚剑意如何，故里题桥载笔过。百二山河磐石重，三千溟海积风多。不将昼锦先分矢，欲赋无衣激枕戈。当宁筹笾方仄席，邺侯勋业肯蹉跎。
送李太史湘洲封秦藩时刘哱平后
作者：董其昌
朝代：明

辞天尺五居，百二指秦墟。磐石宗盟重，孤城战伐馀。兰皋徵雪赋，珠履拥星车。采得风谣遍，蒹葭白露初。
送李太守思弦二首
作者：董其昌
朝代：明

霏霏烟雨逐征篷，御李依然梦想中。岂是塞翁真失马，笑看弋子慕冥鸿。还珠无复疑前史，积玉留将继国风。今日倾都攀别意，可知名手绘难工。曾从黯淡听滩声，不似离歌怆别情。万里讵妨鸥浩荡，九关何限虎纵横。云来吴会春偏早，剑去延津夜几鸣。谁谓河梁摇落尽，一时咸诵汉西京。
送李太守思弦二首·其一
作者：董其昌
朝代：明

霏霏烟雨逐征篷，御李依然梦想中。岂是塞翁真失马，笑看弋子慕冥鸿。还珠无复疑前史，积玉留将继国风。今日倾都攀别意，可知名手绘难工。
送李太守思弦二首·其二
作者：董其昌
朝代：明

曾从黯淡听滩声，不似离歌怆别情。万里讵妨鸥浩荡，九关何限虎纵横。云来吴会春偏早，剑去延津夜几鸣。谁谓河梁摇落尽，一时咸诵汉西京。
送李左谏玉海封藩
作者：董其昌
朝代：明

左垣分汉节，上党造天倪。名著青蒲草，书标赤社题。宫槐疏古驿，江柳淡秋堤。拜庆催乡梦，无为惜解携。
送李易斋还朝
作者：董其昌
朝代：明

惟将野服问仙槎，送远登临兴不赊。令节最怜青女月，英标犹带赤城霞。天门日近晨摇佩，秋省寒生午散衙。为报同人相讯者，五湖烟水巳浮家。
送李素我侍御北上二首
作者：董其昌
朝代：明

迎秋骊御指神京，皇路将因揽辔清。东海泱泱循吏诵，西台凛凛直臣声。殿中风采古前席，柱后霜棱见里行。共说鹓班有孤凤，九苞瑞羽一时呈。徵书敦趣抗高旌，应为三年试一鸣。元礼故如松谡谡，干将耻作铁铮铮。望中狄舍云飞岭，到日尧庭荚散英。何事临岐偏意气，补天端慰杞人情。
送李素我侍御北上二首·其一
作者：董其昌
朝代：明

迎秋骊御指神京，皇路将因揽辔清。东海泱泱循吏诵，西台凛凛直臣声。殿中风采古前席，柱后霜棱见里行。共说鹓班有孤凤，九苞瑞羽一时呈。
送李素我侍御北上二首·其二
作者：董其昌
朝代：明

徵书敦趣抗高旌，应为三年试一鸣。元礼故如松谡谡，干将耻作铁铮铮。望中狄舍云飞岭，到日尧庭荚散英。何事临岐偏意气，补天端慰杞人情。
送杨学博弘聚北上
作者：董其昌
朝代：明

结束征镳指帝京，眉山昆岫两峥嵘。东方尽奏三千牍，上国高悬十五城。正尔劻勷勤策士，莫将表饵当谈兵。曲江旧侣知馀几，却喜君家有士衡。
送林仰晋司徒
作者：董其昌
朝代：明

丹诏优乘六传行，都门冠盖一时倾。因君今日归与意，始信千秋达者情。事贮左垣传马史，人将北斗望羊城。繇来兴替关黄发，伫看蒲轮及老更。
送林兼宇简讨
作者：董其昌
朝代：明

玉节初颁下直庐，天涯岐路意何如。应多胜赏供诗句，不为归程滞简书。丝竹声中翻孔壁，荔枝花下度潘舆。预愁后夜长安月，那有清言慰索居。
送楚方伯薛青雷
作者：董其昌
朝代：明

柳绿花明出楚都，晴骄衣綵散春芜。何人不咏南陔句，解印惟看此大夫。
送潘含赤中舍还朝
作者：董其昌
朝代：明

城南别业胜河阳，又以严程指建章。宵直舍人还凤阁，秋征游子恋鲈乡。輶轩载笔书成帙，兰殿宣麻诏几行。见说九重勤昼接，从官容易睹垂裳。
送王伯高广文令南安
作者：董其昌
朝代：明

双旌雪后度江关，仙吏风流迥莫攀。士仰昌黎同北斗，吾从小谢忆东山。路经剑浦双龙合，春入琴台一鹤閒。纵是官衙清若水，怀人倘寄荔枝还。
送王思延归赴嵩山
作者：董其昌
朝代：明

遂薄凌烟事，行期面壁僧。缨沾太行雪，车碾浊河冰。物态君应见，新知我不能。惟馀嵩洛梦，清夜兴堪乘。
送王纯伯乡丈
作者：董其昌
朝代：明

忽闻齐语变吴歈，游子归来意气殊。羽客山川犹记旧，马卿骑从一何都。七襄河汉行清浅，三伏炎蒸任有无。不为尘沙缓征旆，知君身寄长房壶。
送瞿稼轩黄门应召北上
作者：董其昌
朝代：明

瞳矇日丽大明宫，妙选才贤应诏同。凫舄旧标循吏传，凤毛洵美谢家风。昌辰瑞草尧阶上，首路梅花古驿中。献纳久怀天下计，封章一出掖垣空。
送穆仲裕中舍还东明
作者：董其昌
朝代：明

我忘邯郸道，君为吴会游。能将五岳兴，更写九歌愁。山水琴中赏，烟云杖底收。归装馀一卷，得似少文不。
送章公觐水部之任清江
作者：董其昌
朝代：明

同是天涯旅梦身，若为尊酒送情亲。樯连江海分曹重，云近吴山戏綵新。不浅庾公乘兴好，还如何逊咏诗频。应多无恙轻帆不，秋水蒹葭一迟人。
送章阳东归省
作者：董其昌
朝代：明

珠林幸见一枝荣，无限慈帏意气生。待诏早承休浣命，舞衣遥慰倚闾情。鸰原秋冷燕丹水，乌喃春携颖叔羹。莫以孤臣难叱驭，板舆何处不王程。
送范尔孚北归
作者：董其昌
朝代：明

旅食同千里，分襟此一时。烟沙征路远，风雨客帆迟。乡梦随芳草，春愁带柳枝。平生任慷慨，能不洒临岐。
送萧九生方伯二首
作者：董其昌
朝代：明

左辖高名九牧钦，行装无鹤亦无琴。天书虽掞循良最，史笔仍摽独行林。他日爱人兼爱树，昔贤留犊尔留金。倾都祖帐骊驹路，却向禅宫见远心。能将落叶等投簪，身试臞肥战巳酣。四岳云开飞斗北，两峰秋爽憩湖南。时逢尧舜为方伯，归事羲皇亦子男。见说衮衣思吉甫，可容踪迹久江潭。
送萧九生方伯二首·其一
作者：董其昌
朝代：明

左辖高名九牧钦，行装无鹤亦无琴。天书虽掞循良最，史笔仍摽独行林。他日爱人兼爱树，昔贤留犊尔留金。倾都祖帐骊驹路，却向禅宫见远心。
送萧九生方伯二首·其二
作者：董其昌
朝代：明

能将落叶等投簪，身试臞肥战巳酣。四岳云开飞斗北，两峰秋爽憩湖南。时逢尧舜为方伯，归事羲皇亦子男。见说衮衣思吉甫，可容踪迹久江潭。
送蒋塞玉之任贵竹
作者：董其昌
朝代：明

望入河桥万里情，千山寒色是王程。黔雁古道猿为侣，贵竹遗风象解耕。徼外纪纲雄汉节，车前拜舞杂蛮声。非君识得贤劳意，说著南中旅梦惊。
送蔡元岗清卿奉使还里
作者：董其昌
朝代：明

画鹢曾随瀫水涯，春明联事太常斋。咨诹边塞心偏苦，啸咏吴山梦亦佳。何限龙摅留赤牍，暂时鹏息寄青鞋。还朝好及酬功日，卢矢彤弓曰汝谐。
送袁微之之唐藩
作者：董其昌
朝代：明

相国风流去见思，君谈白马又称师。悬知蝌蚪雠今日，绝胜邹枚授简时。怀人倘下陈蕃榻，吊古应歌梁父词。莫以京尘同宛洛，吾将重订海鸥期。
送詹郡侯浚源
作者：董其昌
朝代：明

香署专城四十强，吴都奏最汉循良。宁知海曲鲈羹美，遥接西川雁序长。五色晴云依魏阙，九皋清响动明光。临岐且莫歌骊驭，漫咏中和颂一章。
送许使君
作者：董其昌
朝代：明

维扬淮海锡圭馀，雅爱焚香把道书。拙宦十年苍水使，论交半亩碧山居。蠙珠总逐廉泉出，龙性真于俗态疏。任是风尘满天地，可能磨泐许公渠。
送许周翰备兵井陉二首
作者：董其昌
朝代：明

惜别离驹缓自歌，主恩经岁未蹉跎。称诗巳变吴风古，凭轼今麾赵帜多。乡思昼閒分岱色，边声秋劲走滹沱。江南亦有莲花府，竹马他年意若何。文武声光秉宪多，离歌频自颂中和。鲈乡不复知鱼嗜，蓬径时闻有鹤过。京雉五云看日近，关榆千障似星罗。慨慷欲绣平原否，闻道装中只五紽。
送许周翰备兵井陉二首·其一
作者：董其昌
朝代：明

惜别离驹缓自歌，主恩经岁未蹉跎。称诗巳变吴风古，凭轼今麾赵帜多。乡思昼閒分岱色，边声秋劲走滹沱。江南亦有莲花府，竹马他年意若何。
送许周翰备兵井陉二首·其二
作者：董其昌
朝代：明

文武声光秉宪多，离歌频自颂中和。鲈乡不复知鱼嗜，蓬径时闻有鹤过。京雉五云看日近，关榆千障似星罗。慨慷欲绣平原否，闻道装中只五紽。
送贺使君
作者：董其昌
朝代：明

祖道仍开卧辙馀，倾都惆怅意何如。太丘有子真惟肖，嵩岳生申果不虚。眼见淳风还畏垒，心惭通德表岩居。野夫未有酬知日，一卷中牟传可书。
送赵孟清归桐庐
作者：董其昌
朝代：明

燕市悲歌地，周南留滞年。交期论世外，标格在诗前。不灭遗书字，高吟宝剑篇。严村犹汉腊，归棹雪江边。
送郑方水大宗伯归江右
作者：董其昌
朝代：明

文昌归昼意何如，诏赐黄金六传车。惣为冥鸿心甚远，非关龙颡记犹虚。星从河曙占奎壁，剑拂秋清薄斗墟。等是横经当直者，冲皇频问郑尚书。
送郭宪副天谷入贺万寿二首
作者：董其昌
朝代：明

骊歌声里重踟蹰，为忆当年寄事馀。兼隐自开秋宪府，祝釐行指太清居。枫宸尚忆明光草，桃观难消月旦书。十载鱼肠空在袖，烟波何处式吾庐。冰壶玉尺迥无俦，清切持衡照九流。吏部文章悬北斗，史公留滞暂南周。天阶蓂荚千秋镜，幕府芙蓉八咏楼。圣主祈年颁瑞后，新恩定向旧人求。
送郭宪副天谷入贺万寿二首·其一
作者：董其昌
朝代：明

骊歌声里重踟蹰，为忆当年寄事馀。兼隐自开秋宪府，祝釐行指太清居。枫宸尚忆明光草，桃观难消月旦书。十载鱼肠空在袖，烟波何处式吾庐。
送郭宪副天谷入贺万寿二首·其二
作者：董其昌
朝代：明

冰壶玉尺迥无俦，清切持衡照九流。吏部文章悬北斗，史公留滞暂南周。天阶蓂荚千秋镜，幕府芙蓉八咏楼。圣主祈年颁瑞后，新恩定向旧人求。
送郭希所符丞之金陵二首
作者：董其昌
朝代：明

閒门昼掩静如僧，俗态过从病未能。岂有玄言堪倒屣，漫劳虚左愧先登。千秋不灭孤忠疏，百折弥高隐吏名。我亦慨慷希大雅，忘年恰喜受交曾。偶召将无忆股肱，忽看飞盖又金陵。渺然人物行犹及，题过江山兴复乘。交臂不堪燕市失，离心祗对玉壶澄。即今京国风尘里，若个清标似玺丞。
送郭希所符丞之金陵二首·其一
作者：董其昌
朝代：明

閒门昼掩静如僧，俗态过从病未能。岂有玄言堪倒屣，漫劳虚左愧先登。千秋不灭孤忠疏，百折弥高隐吏名。我亦慨慷希大雅，忘年恰喜受交曾。
送郭希所符丞之金陵二首·其二
作者：董其昌
朝代：明

偶召将无忆股肱，忽看飞盖又金陵。渺然人物行犹及，题过江山兴复乘。交臂不堪燕市失，离心祗对玉壶澄。即今京国风尘里，若个清标似玺丞。
送钱机山宫允还朝
作者：董其昌
朝代：明

詄荡天门马首瞻，王程不为简书严。共言匡鼎还东观，遂有商霖出传岩。身切云霄亲日表，光分奎壁应星占。临岐何限弹冠意，漫把金华旧事拈。
送钱机山宫允还朝
作者：董其昌
朝代：明
体裁：七言律诗

詄荡天门马首瞻，王程不为简书严。共言匡鼎还东观，遂有商霖出傅岩。身切云霄亲日表，光分奎壁应星占。临岐何限弹冠意，漫把金华旧事拈。
送钱麟武大宗伯还会稽
作者：董其昌
朝代：明

刺天何事有群飞，抗疏还山病亦非。俄尔甘盘称旧学，贤哉疏傅返初衣。海门秋薄胥涛壮，石纽书翻禹篆微。圣主宠行多异数，可知熊梦到渔矶。
送阮黄门圆海省觐南归
作者：董其昌
朝代：明

冲皇优诏重留行，堂上朱颜太健生。岂为调高犹和寡，谁能全注转神清。梦归巳执元方御，介寿还携颖叔羹。鹏息繇来期六月，都门离别为君轻。
送陆伯生归吴
作者：董其昌
朝代：明

神皋落木后，秋水灌吴时。乡梦催游子，川程访楫师。自怜玄尚白，未遣素为缁。等是春明路，閒云不可羁。
送黄侍御归西江
作者：董其昌
朝代：明

彭泽八十日，襄阳不再春。悠悠世网中，著此天放民。鸟飞时复倦，龙性故难驯。余亦从此逝，幽怀谁与论。揽取衡山云，以赠东林人。
邠风图
作者：董其昌
朝代：明

玉书金简不足异，布帛菽粟真文字。委宛惊开先代藏，诗中尽绘农桑事。忆昔章皇全盛时，尧水汤乾总不知。千仓万箱陈陈积，祈寒暑雨谁其咨。田畯女红歌帝力，帝轸民艰情不极。因披承旨图邠风，亲洒宸章赋闵农。田家作苦非一状，深耕薄穫何茕茕。犁头风雨生绡幅，馀音散入春桑曲。但识宫中锦绣香，争知陌上蚕缫促。种苗卤莽应无功，提□饲蚕劳亦同。天文似雨苍颉粟，机杼还凌云汉工。曾闻姬满歌黄竹，明河霓羽纷相逐。讵举三推古籍田，肯怜四月新丝熟。大哉竹简羽陵书，可信农桑足开国。曲阜遗履乌号弓，精光喷薄摩玄穹。愿将装御连屏叠，率祖弥增圣道隆。
邯郸夜宿
作者：董其昌
朝代：明

榆关霜薄授衣初，莽莽平沙度软舆。赴阙几逢鸿渐侣，望乡犹阻雁来书。曲生风味邢醪近，羽客差池枕梦虚。漫咏陶诗当黄菊，倦游终自爱吾庐。
郭青螺六命册
作者：董其昌
朝代：明

日月旂常姓字悬，铙歌凯曲舞衣前。师行长子标铜柱，帝念封君此渭川。摩顶麒麟堪入画，盟书带砺永相传。上公九命君家事，次第承恩巳六篇。
酬李太虚宫允元日赠什
作者：董其昌
朝代：明

直从秇苑割鸿沟，赋是相如史是丘。遂以空玄忘俗驾，情多去住任虚舟。衰年金马稀良觌，千载云龙续胜游。雪里官梅东阁路，天花点点散离忧。
金华守周斗垣为学使重临郡郡人以诗纪事为赠此诗
作者：董其昌
朝代：明

山城忽报隼旟回，桃李临风烂熳开。去后正勤循吏思，登高又见大夫才。即今白石驱羊路，不异黄金市骏台。为问子衿能讲德，隐侯何似细侯来。
金华谣为周斗垣学宪
作者：董其昌
朝代：明
体裁：古风

著处欢迎恐相失，金华千人万人出。旧恩耿耿新荣观，阡陌骈阗委虚室。竹马儿童拥翠旌，章缝弟子看雄笔。依依棠树逼丰茸，朗朗玉山高崒嵂。郢中飞雪再徵歌，黍谷驱寒为吹律。君不见黄次公，承恩召见明光宫。五马俄纡丞相绶，颍川父老何当逢。又不见蜀文翁，明经奖士邹鲁同。岂有皋比秋宪府，高悬水镜摩层空。何限尘埃腾宝剑，几从爨下赏枯桐。八咏之楼可搥碎，力追正始还庞鸿。纵横越甸三千里，流风遗爱都如此。畏垒兴思未足多，万潭沉石徒为尔。我亦谈经五伎穷，空山独往携孤筇。文章有神交者道，尊前豁达开心胸。朱霞半天何历落，云梦八九殊春容。一似鍧鈜万石钟，又似森梢百尺松。孔文举，郭林宗，千秋快士谁希踪。平生不复骇真龙，神理绵绵欲往从。传闻胜事画难工，为赋菁莪继国风，谁其采之达九重。
金华谣为周斗垣学宪
作者：董其昌
朝代：明

著处欢迎恐相失，金华千人万人出。旧恩耿耿新荣观，阡陌骈阗委虚室。竹马儿童拥翠旌，章缝弟子看雄笔。依依棠树逼丰茸，朗朗玉山高崒嵂。郢中飞雪再徵歌，黍谷驱寒为吹律。君不见黄次公，承恩召见明光宫。五马俄纡丞相绶，颖川父老何当逢。又不见蜀文翁，明经奖士邹鲁同。岂有皋比秋宪府，高悬水镜摩层空。何限尘埃腾宝剑，几从爨下赏枯桐。八咏之楼可搥碎，力追正始还庞鸿。纵横越甸三千里，流风遗爱都如此。畏垒兴思未足多，万潭沉石徒为尔。我亦谈经五伎穷，空山独往携孤筇。文章有神交者道，尊前豁达开心胸。朱霞半天何历落，云梦八九殊春容。一似鍧鈜万石钟，又似森梢百尺松。孔文举，郭林宗，千秋快士谁希踪。平生不复骇真龙，神理绵绵欲往从。传闻胜事画难工，为赋菁莪继国风，谁其采之达九重。
金镜篇
作者：董其昌
朝代：明

圣人有大宝，金镜洞八荒。阴阳为炭造化冶，剖判混沌侔三光。希夷恍惚含有象，空明寂照应无方。曾闻传咸史，岂是秦宫装。悬之玉宸助垂裳，清辉能烛奸与良。山河大地一览尽，山精魑魅夜遁藏。天子万寿坐明堂，月轮重朗星含芒。比德水鉴光琅琅，映照八彩皇哉唐，汾阴宝鼎何足当。
钟黄初以余有三楚之命亟徵余画谓余于画自此远耳勉应其请并系以诗
作者：董其昌
朝代：明

徵书虽到门，猿鹤幸相恕。秪因湘楚游，故是离忧处。
长兴熊坛石令君席上
作者：董其昌
朝代：明

访隐到江潭，招携过水南。绿蓑怀往迹，白马纵高谈。震泽君吞九，中牟我得三。宵分灵雨至，罨画半拖蓝。
长安冬至
作者：董其昌
朝代：明

子月风光雪后看，新阳一缕动长安。禁钟乍应云门曲，宫树先驱黍谷寒。台上书祥传太史，斋居问礼向祠官。纷纷双阙鸣珂下，未觉玄关闭独难。
长安送客
作者：董其昌
朝代：明

忽听出关歌，风尘宛洛多。雪深辞白社，冰合走黄河。此夜叹萍梗，何年洽薜萝。自今燕市隐，谁挟蒯缑过。
长安送李参戎
作者：董其昌
朝代：明

秦山控带雄，有诏赐彤弓。鱼鸟閒行阵，鲸鲵敢泛风。板舆春草软，练甲海烟空。乡国吴云外，因君梦巳东。
问政山歌为太傅许老师寿
作者：董其昌
朝代：明

君不见问政山，错出黄山白岳间。昔日仙人留隐迹，至今白云苍树犹仙关。上有千尺之松花作饭，下有五色之芝英可餐。嵚岑本是至人宅，服食顿回童子颜。山中之政何足问，介弟筑室来追攀。具茨问道七圣驻，此地迎仙独鹤还。药灶馀丹光舄奕，灵泉洗耳声潺湲。山中人兮今吕望，金粟前身语非妄。膏泽巳遍阎浮提，经纶半出光明藏。斗杓调燮政所因，拂衣仍作山中相。岁月赤鸟生有涯，道德青牛寿无量。道之至者以治身，仙翁何云逃劫尘。不必鞭螭驭风始超世，巳是金马玉堂人。汾阳二十四考中书令，南华八千馀岁秋复春。
陆君策畸墅问水二首
作者：董其昌
朝代：明

南村欣赏数从君，积水窥天淼不分。岂向尧年歌石烂，将无楚泽混鱼群。怀人几失空梁月，泛宅遥连极浦云。顾我玉杯书未就，何当行药逗斜曛。湿云终日拥巢居，似尔沉冥得晏如。隐向北山无怨鹤，乐期濠濮有鯈鱼。亦知仲蔚蓬心长，肯信王猷竹兴疏。总使田园生事拙，幽人只解爱吾庐。
陆君策畸墅问水二首·其一
作者：董其昌
朝代：明

南村欣赏数从君，积水窥天淼不分。岂向尧年歌石烂，将无楚泽混鱼群。怀人几失空梁月，泛宅遥连极浦云。顾我玉杯书未就，何当行药逗斜曛。
陆君策畸墅问水二首·其二
作者：董其昌
朝代：明

湿云终日拥巢居，似尔沉冥得晏如。隐向北山无怨鹤，乐期濠濮有鯈鱼。亦知仲蔚蓬心长，肯信王猷竹兴疏。总使田园生事拙，幽人只解爱吾庐。
雷宸甫六帙适乃郎游庠喜赠
作者：董其昌
朝代：明

鸠杖初扶鹤骨殊，峥嵘头角见家驹。宁论莱子能娱綵，共喜终童可弃繻。壁水长流供谷饮，研田逢岁足经畬。春盘春酒桑弧会，悬取尧民击壤图。
雷宸甫得孙
作者：董其昌
朝代：明

梅花信里见兰荪，酾酒刲羊庆德门。箧有端溪鸲鹆砚，赠君收取好贻孙。
青溪徐明府席上
作者：董其昌
朝代：明

啸自苏门旨，诗仍邺下才。琴尊閒闭阁，宾客共登台。霁色川原净，秋光睥睨开。临觞无限思，极目向蒿莱。
题万使君拙庵
作者：董其昌
朝代：明

黄虞既巳邈，智巧相驰逐。宣父贵如愚，犹龙称若辱。君侯体明德，祗以拙自勖。鼯以五而穷，夔惟一乃足。伟哉濂溪铭，泠泠大古曲。琴台时动操，清音满空谷。不见五凤年，玺书怀悃愊。惭无诗史才，聊作舂陵续。
题九如图为高观察四十寿
作者：董其昌
朝代：明

纲纪雄东表，文章有代兴。江山增润色，日月共骞腾。申甫神钟岳，蓬莱海阅陵。郎潜犹始壮，公梦巳堪凭。列柏群乌下，鸣冈瑞凤升。出云俱四岳，为寿叶三朋。弧矢揆初度，彤庭宠恰承。穆如嗣作颂，不独九如称。
题仿倪迂画
作者：董其昌
朝代：明

迂翁高卧九龙云，清閟风流海外闻。雪后江山青似染，拈来却胜李将军。
题仿水墨大痴画
作者：董其昌
朝代：明

雪浪云堆势可呼，移将点缀草堂图。谁知王宰剪江手，却是初平叱石符。
题仿黄子久画
作者：董其昌
朝代：明

积铁千寻届紫虚，云端鸡犬见村墟。秋光何处堪消日，流涧声中把道书。
题仿黄子久画
作者：董其昌
朝代：明

野色散遥岑，繁阴带平楚。大痴未是痴，老我仍学我。
题倪云林画
作者：董其昌
朝代：明

洞天深靓秘清都，彷佛群真在玉壶。若个丹青能幼出，倪迂端胜米于菟。
题倪迂画二首
作者：董其昌
朝代：明

剩水残山好卜居，差怜院体过江馀。谁知简远高人意，一一毫端百卷书。锡山无锡是无兵，怪得倪迂不再生。但有烟霞填骨髓，可知吾法本同卿。
题倪迂画二首·其一
作者：董其昌
朝代：明

剩水残山好卜居，差怜院体过江馀。谁知简远高人意，一一毫端百卷书。
题倪迂画二首·其二
作者：董其昌
朝代：明

锡山无锡是无兵，怪得倪迂不再生。但有烟霞填骨髓，可知吾法本同卿。
题农桑绮陌册
作者：董其昌
朝代：明

百里春申路，欣歌田畯诗。行车膏作雨，沃野锦为陂。子妇馌堪饷，曾孙稼若茨。谁能忧藿食，慈母更农师。
题刘金吾牛山读书图二首
作者：董其昌
朝代：明

青藜山馆啖澄江，左手离骚右玉釭。身作蠹鱼游册府，閒看带草长芸窗。征南注左甘称癖，圯上传书气未降。壮尔百城真坐拥，邺侯如鄫不成邦。千峰选胜著西清，讵许顽仙厕会盟。白芷青兰时照眼，乌丝翠袖不胜情。詶恩故有双龙在，徵事堪令半豹惊。见说边烽劳仄席，肯容定远又书生。
题刘金吾牛山读书图二首·其一
作者：董其昌
朝代：明

青藜山馆啖澄江，左手离骚右玉釭。身作蠹鱼游册府，閒看带草长芸窗。征南注左甘称癖，圯上传书气未降。壮尔百城真坐拥，邺侯如鄫不成邦。
题刘金吾牛山读书图二首·其二
作者：董其昌
朝代：明

千峰选胜著西清，讵许顽仙厕会盟。白芷青兰时照眼，乌丝翠袖不胜情。詶恩故有双龙在，徵事堪令半豹惊。见说边烽劳仄席，肯容定远又书生。
题吴词部画
作者：董其昌
朝代：明

居然张璪偃松图，一一潜虬若可呼。为问寒林风谡谡，何如千树在玄都。
题孙明府梅花诗册
作者：董其昌
朝代：明

双旌迢递出三巴，驿路寒梅千树花。怅别那堪标物序，宠行犹喜借年华。江南有信探应早，水部多才价欲誇。陇首残枝如可寄，莫令书问阻天涯。
题尘隐居三首
作者：董其昌
朝代：明

高情期五岳，小隐得残山。嘉树成蹊径，危峰出市阛。微唫时倚树，爱客不开关。谢氏云林宅，风流此更攀。买山何足问，缩地长高樊。石秀衔空翠，苔深带雨痕。双梧分凤渚，一水接鸰原。未得长慵卧，占星到德门。松菊陶公径，蓬蒿仲蔚村。何如朱户里，别有碧山蹲。卷幔云生坐，登台月可扪。泉声朝暮响，怪底莫寻源。
题尘隐居三首·其一
作者：董其昌
朝代：明

高情期五岳，小隐得残山。嘉树成蹊径，危峰出市阛。微唫时倚树，爱客不开关。谢氏云林宅，风流此更攀。
题尘隐居三首·其三
作者：董其昌
朝代：明

松菊陶公径，蓬蒿仲蔚村。何如朱户里，别有碧山蹲。卷幔云生坐，登台月可扪。泉声朝暮响，怪底莫寻源。
题尘隐居三首·其二
作者：董其昌
朝代：明

买山何足问，缩地长高樊。石秀衔空翠，苔深带雨痕。双梧分凤渚，一水接鸰原。未得长慵卧，占星到德门。
题尹使君诗册
作者：董其昌
朝代：明

剑戟森罗武库雄，扶桑日近海门东。书成杨子谈玄后，赋有吴都在部中。
题平湖弄珠楼呈萧象林使君二首 其一 弄珠汉水遗事使君汉阳人而平湖亦有汉瑭又称鹦鹉湖于弄珠差合
作者：董其昌
朝代：明

閒将乡思倚层霄，吴楚乾坤共泬漻。鹦鹉洲前催作赋，凤凰台上忆吹箫。山连秦望三神近，湖似浔阳九派消。一自明珠还海曲，采风应到弄珠谣。
题平湖弄珠楼呈萧象林使君二首·其二
作者：董其昌
朝代：明

茂宰能将吏隐兼，楼开山岳散江潭。芝兰一一分湘浦，杨柳依依似汉南。地有骊龙供照乘，人如黄鹤解停骖。欲知交甫遗珠事，历落星辰逗短檐。
题平湖弄珠楼呈萧象林使君二首·弄珠汉水遗事使君汉阳人而平湖亦有汉瑭又称鹦鹉湖于弄珠差合
作者：董其昌
朝代：明

閒将乡思倚层霄，吴楚乾坤共泬漻。鹦鹉洲前催作赋，凤凰台上忆吹箫。山连秦望三神近，湖似浔阳九派消。一自明珠还海曲，采风应到弄珠谣。茂宰能将吏隐兼，楼开山岳散江潭。芝兰一一分湘浦，杨柳依依似汉南。地有骊龙供照乘，人如黄鹤解停骖。欲知交甫遗珠事，历落星辰逗短檐。
题延津署阁
作者：董其昌
朝代：明

杰阁凭栏四望通，幔亭云接玉华峰。若非夙有烟霞骨，安得仙山在部中。
题昌文学并蒂茉丽花
作者：董其昌
朝代：明

旃檀虽有林，并蒂独撩吟。连理通香观，交跗快盍簪。璧人仍竞爽，孪子本冲襟。和鹤胎生意，求凰合后音。迎风俱绰约，样月共浮沉。贮岂黄金重，浇宜湛露斟。无根希世宝，解语旧盟心。地似唐昌近，花将汉苑寻。桐君曾未记，神女或潜临。老我荒斑管，情钟瑞草深。
题曹源
作者：董其昌
朝代：明

后水巳非前水相，出流即是入流机。才沾一滴曹溪毒，大海红尘匝地飞。儒冠道履释袈裟，百劫庄严不受些。笑倒灵山临末会，生平伎俩一株花。
题曹源·其一
作者：董其昌
朝代：明

后水巳非前水相，出流即是入流机。才沾一滴曹溪毒，大海红尘匝地飞。
题曹源·其二
作者：董其昌
朝代：明

儒冠道履释袈裟，百劫庄严不受些。笑倒灵山临末会，生平伎俩一株花。
题朱君采侍御选阁
作者：董其昌
朝代：明

瘴海回车日，名山选胜时。超将黄鹄举，澹与白鸥期。百尺谁当傲，千峰尔独私。寻云朝暮出，含雪伏蒸宜。众响谐逵操，清晖叶谢诗。霜威遗蝶梦，水乐许鱼知。共倚吴天尽，高唫楚客词。颜堂为樾馆，开社喻莲池。捉鼻终无取，冥心了不疑。自今浮宅者，乘兴欲何之。
题李霖寰少保平播册
作者：董其昌
朝代：明

亲从黄石授书来，盟府勋名切上台。主帅几谁劘虎穴，文人今有画麟台。旌旂陡觉风云变，图版重将混沌开。元老黑头真不数，金瓯还倚补天才。
题杜日章册九首 其一 曾教庵
作者：董其昌
朝代：明

世宝珠玉粟，天光日月灯。个中无一字，权说有三乘。
题杜日章册九首 其七 嫏嬛洞
作者：董其昌
朝代：明

夺取燕支山，收得嫏嬛记。一似蕊珠宫，一似汾阳第。
题杜日章册九首 其三 止戈堂
作者：董其昌
朝代：明

剑戟何森森，坐隐巢居子。君家武库中，有戈何可止。
题杜日章册九首 其九 玉举斋
作者：董其昌
朝代：明

手佩黄金印，身藏白玉壶。请看麟阁画，有此璧人无。
题杜日章册九首 其二 广韬室
作者：董其昌
朝代：明

执契静三边，阴符秘莫宣。君能参活句，尽属圯桥传。
题杜日章册九首 其五 榆溪九曲
作者：董其昌
朝代：明

澧浦长怀楚，桃源不事秦。谁知钓鳌手，榆曲阜收纶。
题杜日章册九首 其八 投辖馆
作者：董其昌
朝代：明

借箸张文成，投壶祭征虏。悠悠枕曲徒，不上莲花府。
题杜日章册九首 其六 烟驾亭
作者：董其昌
朝代：明

边烽巳宁晏，烟水澹氤氲。朝来鹅鹳阵，冲破宿潭云。
题杜日章册九首 其四 五岳小山
作者：董其昌
朝代：明

不策卢敖杖，那张宗测图。神功攒五岳，且作小山呼。
题杜日章册九首·曾教庵
作者：董其昌
朝代：明

世宝珠玉粟，天光日月灯。个中无一字，权说有三乘。执契静三边，阴符秘莫宣。君能参活句，尽属圯桥传。剑戟何森森，坐隐巢居子。君家武库中，有戈何可止。不策卢敖杖，那张宗测图。神功攒五岳，且作小山呼。澧浦长怀楚，桃源不事秦。谁知钓鳌手，榆曲阜收纶。边烽巳宁晏，烟水澹氤氲。朝来鹅鹳阵，冲破宿潭云。夺取燕支山，收得嫏嬛记。一似蕊珠宫，一似汾阳第。借箸张文成，投壶祭征虏。悠悠枕曲徒，不上莲花府。手佩黄金印，身藏白玉壶。请看麟阁画，有此璧人无。
题林天素画
作者：董其昌
朝代：明

片云占断六桥春，画手全输妙与真。铸得干将呈剑客，梦通巫峡待词人。
题梯绿楼图为黄仲石少府
作者：董其昌
朝代：明

荔枝三观入楞严，香味还将色共兼。常恨海棠无杜句，故应磅礴为君拈。
题武夷山图用何光禄匪莪原韵赠林纳言省庵
作者：董其昌
朝代：明

两丸熠煜跳天门，风尻气马无停辕。欲界仙都瓯海里，幔亭自昔曾孙里。神霄高外更无高，神瀵水穷重得水。凌倒景兮乘玄云，搆取清微大赤文。叩洞天兮搜福地，婆娑鸟迹鱼虫字。九曲棹歌丹九转，十年尘土肠为遣。卢敖竹杖亘千寻，黄石阴符遗一卷。回思九陌走黄埃，浮名于我何有哉。渔父桃源岂再来，天公粉本深徘徊。不贪大药七黄金，祗爱清音叶素琴。故人持赠好东绢，仙山属我开生面。布袜青鞋不用将，云鬟雾髻长相见。有美林夫子，偏怜顾虎痴。披图选其胜，卜筑将因之。西岭烟升焚宝鸭，东峰日上苍龙夹。依依蝴蝶梦中归，所欠鹓鸾插翅飞。直是舜耕田巳熟，直缘商战貌多肥。解道仙凡途岂隔，朝凡暮圣忽复易。武夷洞口憩灵踪，紫阳祠畔荒行迹。省雨须从好两星，积风但养摩天翮。宦路无穷素作缁，学人漫看朱成碧。我袖长怀一瓣香，更添下拜岩岩石。
题汪裕吾像
作者：董其昌
朝代：明

五陵裘马五湖莼，曾是金门避世人。任使遨游变名姓，青山明月巳传神。
题汶上路太守壁二首
作者：董其昌
朝代：明

寻云路公榭，招鹤路家池。记取还山客，风流此一时。衣拂京洛缁，窗含齐鲁黛。因君思故山，驱车火云外。
题汶上路太守壁二首·其一
作者：董其昌
朝代：明

寻云路公榭，招鹤路家池。记取还山客，风流此一时。
题汶上路太守壁二首·其二
作者：董其昌
朝代：明

衣拂京洛缁，窗含齐鲁黛。因君思故山，驱车火云外。
题浯溪读碑图
作者：董其昌
朝代：明

漫郎左氏癖，鲁国羲之鬼。
千载远擅场，同时恰对垒。
有唐九庙随秋烟，一片中兴石不毁。
几回吹律寒谷春，几度看碑陈迹新。
辽鹤归来认城郭，杜鹃声里含君臣。
折钗黄绢森光怪，旧国山河余气概。
当年富贵腹剑多，异代风流掾笔在。
书生何负于国哉，元祐之籍何当来？子瞻吃饱惠州饭，涪
翁夜上浯溪台。
扶藜扫石溪声咽，不禁技痒还题碣。
清时有味是无能，但漱湘流莫饶舌。
题浯溪读碑图
作者：董其昌
朝代：明

漫郎左氏癖，鲁国羲之鬼。千载远擅场，同时恰对垒。有唐九庙随秋烟，一片中兴石不毁。几回吹律寒谷春，几度看碑陈迹新。辽鹤归来认城郭，杜鹃声里含君臣。折钗黄绢森光怪，旧国山河馀气概。当年富贵腹剑多，异代风流椽笔在。书生何负于国哉，元祐之籍何当来。子瞻吃饱惠州饭，涪翁夜上浯溪台。扶藜扫石溪声咽，不禁技痒还题碣。清时有味是无能，但漱湘流莫饶舌。
题爨下琴
作者：董其昌
朝代：明

不有焦尾人，谁知中郎赏。所以琴上丝，千秋发哀响。
题王叔明画
作者：董其昌
朝代：明

南山与秋色，气势两争峙。闲者解其纷，君今巳閒未。
题王幼度画
作者：董其昌
朝代：明

老我閒身得自繇，雄心只怯九州游。凭君试取苍龙杖，晞发诸天最上头。
题王霁宇绣佛斋图二首
作者：董其昌
朝代：明

剪得吴淞水半江，灵山突兀走閒窗。铙歌即是广长舌，大纛岂非精进幢。兵符受自城边石，心印传来岭上衣。拈出齐东青一点，何来神物却能飞。
题王霁宇绣佛斋图二首·其一
作者：董其昌
朝代：明

剪得吴淞水半江，灵山突兀走閒窗。铙歌即是广长舌，大纛岂非精进幢。
题王霁宇绣佛斋图二首·其二
作者：董其昌
朝代：明

兵符受自城边石，心印传来岭上衣。拈出齐东青一点，何来神物却能飞。
题璇源张郡侯却金舆颂册
作者：董其昌
朝代：明

此判南山不可移，颂声宁独美双岐。即看华表含愁意，正是秦宫照胆时。天子再传关右事，史家添入岘亭碑。却金应拜黄金赐，名姓书屏黼扆知。
题画
作者：董其昌
朝代：明

老树成双便作扉，山光晃晃耀人衣。西村有叟入城去，倩唤借书童子归。
题画七首
作者：董其昌
朝代：明

野人何以傲游子，流水声中把道书。拈向河梁岂无意，清时巢许不岩居。桃溪柳陌转山椒，古木苍藤自六朝。是处诛茆可容易，每乘春涨弄轻桡。雪柏霜松不记年，从教千尺郁参天。迩来灌莽丰茸甚，画史难回造化权。溪藤十万写烟峰，犹在齐州数点中。海外即今多纸贵，可能身是夜郎雄。花竹蒙茸野水纡，閒弹别鹤试游鱼。经春自领湖山长，可奉东皇只尺书。风轩水槛压春流，一带平冈草木稠。心喜应门差解意，只容渔父得相求。青山白社梦归时，可但前身是画师。记得西陵烟雨后，最堪图取大苏诗。
题画七首·其一
作者：董其昌
朝代：明

野人何以傲游子，流水声中把道书。拈向河梁岂无意，清时巢许不岩居。
题画七首·其七
作者：董其昌
朝代：明

青山白社梦归时，可但前身是画师。记得西陵烟雨后，最堪图取大苏诗。
题画七首·其三
作者：董其昌
朝代：明

雪柏霜松不记年，从教千尺郁参天。迩来灌莽丰茸甚，画史难回造化权。
题画七首·其二
作者：董其昌
朝代：明

桃溪柳陌转山椒，古木苍藤自六朝。是处诛茆可容易，每乘春涨弄轻桡。
题画七首·其五
作者：董其昌
朝代：明

花竹蒙茸野水纡，閒弹别鹤试游鱼。经春自领湖山长，可奉东皇只尺书。
题画七首·其六
作者：董其昌
朝代：明

风轩水槛压春流，一带平冈草木稠。心喜应门差解意，只容渔父得相求。
题画七首·其四
作者：董其昌
朝代：明

溪藤十万写烟峰，犹在齐州数点中。海外即今多纸贵，可能身是夜郎雄。
题画为杨弱水侍御
作者：董其昌
朝代：明

绿溪青嶂是秦馀，灵境今归藏史居。素友讵迷初得路，顽仙曾读未焚书。
题画共十六首
作者：董其昌
朝代：明

开此鸿濛荒，真成羽人宅。洪厓居可移，天姥梦亦得。桂树及冬荣，瑶草待春发。唯闻鸾鹤声，寥寥上烟月。近水晚逾碧，远山秋未黄。夕阳寒满地，松影落衣裳。山木半叶落，西风方满林。无人到此地，野意自萧森。石洞出云根，触肤云自至。壁垒虽怒飞，只作等閒事。隃糜磨一石，侧理伸寻丈。轩轩五岳图，堂堂大人相。少年多狡狯，老笔渐离披。气韵从何取，心无赞毁时。云海荡吾胸，笔随意所到。犹如剡上船，何必见安道。虚槛列云岫，闲阶响石淙。若添千顷竹，又领渭川封。幽人茶灶烟，每与宿云乱。凭轩望所思，春湖渺无岸。野客不贪涉，如何亦问津。前村黄叶里，大有耐閒人。茅屋空山中，时有幽人至。指点乱云生，不谈人间事。巘崿莲为峰，涟漪柳成浪。此中可卜居，于以遂天放。客去秋林空，沙际石濑响。好随飞鸟归，一路山烟上。乔木生昼阴，清泉响寒溜。前村杳霭中，大有雷霆斗。谷静鸟飞绝，天空云度閒。尔时一回首，眼底无青山。
题画共十六首·其一
作者：董其昌
朝代：明

开此鸿濛荒，真成羽人宅。洪厓居可移，天姥梦亦得。
题画共十六首·其七
作者：董其昌
朝代：明

少年多狡狯，老笔渐离披。气韵从何取，心无赞毁时。
题画共十六首·其三
作者：董其昌
朝代：明

近水晚逾碧，远山秋未黄。夕阳寒满地，松影落衣裳。
题画共十六首·其九
作者：董其昌
朝代：明

虚槛列云岫，闲阶响石淙。若添千顷竹，又领渭川封。
题画共十六首·其二
作者：董其昌
朝代：明

桂树及冬荣，瑶草待春发。唯闻鸾鹤声，寥寥上烟月。
题画共十六首·其五
作者：董其昌
朝代：明

石洞出云根，触肤云自至。壁垒虽怒飞，只作等閒事。
题画共十六首·其八
作者：董其昌
朝代：明

云海荡吾胸，笔随意所到。犹如剡上船，何必见安道。
题画共十六首·其六
作者：董其昌
朝代：明

隃糜磨一石，侧理伸寻丈。轩轩五岳图，堂堂大人相。
题画共十六首·其十
作者：董其昌
朝代：明

幽人茶灶烟，每与宿云乱。凭轩望所思，春湖渺无岸。
题画共十六首·其十一
作者：董其昌
朝代：明

野客不贪涉，如何亦问津。前村黄叶里，大有耐閒人。
题画共十六首·其十三
作者：董其昌
朝代：明

巘崿莲为峰，涟漪柳成浪。此中可卜居，于以遂天放。
题画共十六首·其十二
作者：董其昌
朝代：明

茅屋空山中，时有幽人至。指点乱云生，不谈人间事。
题画共十六首·其十五
作者：董其昌
朝代：明

乔木生昼阴，清泉响寒溜。前村杳霭中，大有雷霆斗。
题画共十六首·其十六
作者：董其昌
朝代：明

谷静鸟飞绝，天空云度閒。尔时一回首，眼底无青山。
题画共十六首·其十四
作者：董其昌
朝代：明

客去秋林空，沙际石濑响。好随飞鸟归，一路山烟上。
题画共十六首·其四
作者：董其昌
朝代：明

山木半叶落，西风方满林。无人到此地，野意自萧森。
题画寄吴浮玉黄门
作者：董其昌
朝代：明

廿年江海鬓成丝，无复鱼肠报所知。林水漫传濠濮意，只缘庄叟是同师。
题画寄蜀中徐阆池
作者：董其昌
朝代：明

青天蜀道不难攀，思入微茫杳霭间。稍著一区杨子宅，居然秀甲九州山。
题画寿陈廉崖
作者：董其昌
朝代：明

蚤遂初衣鬓未华，岂如狂客老天涯。为君拈取金光草，镜里常看左掖花。
题画小赤壁图
作者：董其昌
朝代：明

吾松山有九，俱以海为沼。东海既以大，赤壁何当小。风穴秘精灵，云门削鬼巧。口鼻斗嶙峋，鳞甲成夭矫。而我游齐安，何繇凌窈窕。时平兵气销，霜落江声悄。回思平原鹤，谁是枌榆鸟。恰似黄池会，吴楚争可了。将无山岳灵，端受里俗□。归语东阳生，携筇事幽讨。石言曾莫逆，壁观共枯槁。田成琳球赋，屋用辛夷橑。太守握红云，冠彼山谷好。灵踪俨如旧，庞赘忽以澡。嘉名公等锡，一壑从余保。手写浪淘沙，峨眉雪可扫。敢应北山招，终事东坡考。
题画杂诗
作者：董其昌
朝代：明

晚岫带霞明，汀洲变蘋绿。如何万里桥，却在苏台曲。龙女是前身，鸥波不问津。侍儿能缚帚，何处拂红尘。弭棹月三更，秋砧断复续。听砧了不愁，翻理无愁曲。
题画杂诗·其一
作者：董其昌
朝代：明

晚岫带霞明，汀洲变蘋绿。如何万里桥，却在苏台曲。
题画杂诗·其三
作者：董其昌
朝代：明

弭棹月三更，秋砧断复续。听砧了不愁，翻理无愁曲。
题画杂诗·其二
作者：董其昌
朝代：明

龙女是前身，鸥波不问津。侍儿能缚帚，何处拂红尘。
题画柳
作者：董其昌
朝代：明

摸索芳菲度画檐，烟丝袅袅雨毵毵。幽人无复灵和梦，太守风流自汉南。
题画贻毗陵张梦泽
作者：董其昌
朝代：明

朱斿行部带明霞，不是桃源即若耶。颇忆江南梅信否，随风吹向赤松家。
题画赠友
作者：董其昌
朝代：明

波面菱丝冒钓钩，宿云初起乱啼鸠。纵然渔父无生计，不换荆扬佑客舟。
题画赠周奉常
作者：董其昌
朝代：明

山出云时云出山，化为霖雨遍人寰。端知帝所旌幢会，不在金堂玉室间。
题画赠张山人二首
作者：董其昌
朝代：明

炊烟连断霭，隐隐见松亭。亭中有静者，单读净名经。烟渚轻鸥外，晴峦画鹢前。何须苦联句，触眼白云篇。
题画赠张山人二首·其一
作者：董其昌
朝代：明

炊烟连断霭，隐隐见松亭。亭中有静者，单读净名经。
题画赠张山人二首·其二
作者：董其昌
朝代：明

烟渚轻鸥外，晴峦画鹢前。何须苦联句，触眼白云篇。
题画赠张平仲兖守
作者：董其昌
朝代：明

忽忆君家笠泽图，寒江密雪满菰蒲。于今身在齐青里，日对秦封五大夫。
题画赠张平仲水部
作者：董其昌
朝代：明

十月江南野色分，渔庄荻浦见沙痕。若为剪取吴淞水，著我微茫笠泽云。
题画赠杨弱水
作者：董其昌
朝代：明

陆离长剑抉衡云，手按丹霞大赤文。今日閒窗写幽事，祈仙磴上著卢君。
题画赠杨玄荫大参
作者：董其昌
朝代：明

嘉树森捎一百章，藤阴蒙翳午生凉。祗因较勘高僧传，却误松窗鹤梦长。
题画赠江阴夏茂卿
作者：董其昌
朝代：明

毗山对酒和陶诗，千载柴桑是尔师。敢道柴桑输一著，出山何似住山时。
题画赠王伯韬学博
作者：董其昌
朝代：明

石室奎章待访编，君家自有旧青毡。若为主藏多嗔怪，昌独何当损捧钱。
题画赠王幼度
作者：董其昌
朝代：明

卧数嵩峰听五湖，烟霞供具属模糊。欲知绝胜襄阳处，开臂曾非受诏呼。
题画赠眉公
作者：董其昌
朝代：明

何处江山好定居，卜邻真拟傍专诸。骚人巳落滋兰事，濠叟犹传说剑书。冈岚屈曲径交加，新作茆堂窄亦佳。手种松杉皆老大，经年不踏县门街。
题画赠眉公
作者：董其昌
朝代：明

随雁过南岳，冲鸥下洞庭。何如不出户，手把离骚经。徵君待访录，只在卷帘时。南宫与北苑，彷佛梦见之。
题画赠眉公·其一
作者：董其昌
朝代：明

何处江山好定居，卜邻真拟傍专诸。骚人巳落滋兰事，濠叟犹传说剑书。
题画赠眉公·其一
作者：董其昌
朝代：明

随雁过南岳，冲鸥下洞庭。何如不出户，手把离骚经。
题画赠眉公·其二
作者：董其昌
朝代：明

冈岚屈曲径交加，新作茆堂窄亦佳。手种松杉皆老大，经年不踏县门街。
题画赠眉公·其二
作者：董其昌
朝代：明

徵君待访录，只在卷帘时。南宫与北苑，彷佛梦见之。
题画赠蜀中尹使君惺麓二首
作者：董其昌
朝代：明

溪藤即是无弦琴，能写高山与流水。可堪岐路黯销魂，更奏清猿三峡里。龙性繇来不易驯，青天蜀道一归人。拈将海国秋山翠，得似峨眉雪后春。
题画赠蜀中尹使君惺麓二首·其一
作者：董其昌
朝代：明

溪藤即是无弦琴，能写高山与流水。可堪岐路黯销魂，更奏清猿三峡里。
题画赠蜀中尹使君惺麓二首·其二
作者：董其昌
朝代：明

龙性繇来不易驯，青天蜀道一归人。拈将海国秋山翠，得似峨眉雪后春。
题画赠许绳斋郡伯时浚河成
作者：董其昌
朝代：明

楼倚城阴九点烟，虚窗忽响白苏泉。应将太史河渠记，并入南华秋水篇。
题画赠载斐君考功
作者：董其昌
朝代：明

帝城花发艳阳天，古木疏林入画禅。为送归人动羁思，岁寒应待剡溪船。
题画赠陈懿卜山人
作者：董其昌
朝代：明

剑授猿公术，碑穷蝌蚪文。风尘违壮志，图史策闲勋。道广星辰聚，人豪湖海闻。醉乡推祭酒，勿作出山云。
题画送人归江西
作者：董其昌
朝代：明

归鸿别鹤夜钟残，徙倚霜庭醉不欢。颇忆故山寒翠否，天涯相向画中看。
题画送原孚侄巡齐
作者：董其昌
朝代：明

海岱奇云尽荡胸，虞廷胜事渺秦封。装头亦有家山在，不必登台望九峰。
题画送王幼度计偕
作者：董其昌
朝代：明

敢竞营丘妙与真，寒林能变曲江春。看花帝里如看画，始信斯图亦有神。
题百萱图寿李本宁母太夫人
作者：董其昌
朝代：明

突兀古云根，纷敷赤棘翻。堂前霞綵绚，天上露华温。托质从玄圃，忘忧合道言。应持比金母，百亿化身繁。
题秦中李筼谷黄门偃松图
作者：董其昌
朝代：明

当年高隐傲千峰，搜得峨眉偃盖松。出蛰苍龙呈怪状，游空云鹤见遗踪。居然玉局铭三植，不向金泥羡五封。顾我亦衔风木恨，并刀一为剪吴淞。
题红树秋色
作者：董其昌
朝代：明

山居幽赏入秋多，处处丹枫映黛螺。欲写江南好风景，霅川一派出维摩。
题绿天庵图
作者：董其昌
朝代：明

赤日无閒人，绿天有傲士。种树不几株，清凉惣相似。
题茅斋水墨画
作者：董其昌
朝代：明

为忆城南池上篇，新秋落月片帆前。草堂未便惊猿鹤，招取幽人对榻眠。
题西溪图赠虞德园吏部
作者：董其昌
朝代：明

三竺溪流独木桥，逋仙犹自发长谣。若为却入千峰去，黄鹄摩天不可招。
题雪梅图
作者：董其昌
朝代：明

燕山雪尽势嶙峋，写得家山事事真。刚有寒梅太疏落，请君添取一枝春。
题颜鲁公裴将军诗真迹
作者：董其昌
朝代：明

舵楼竟夜雨催诗，果有龙蛇起墨池。会得将军挥剑意，分明草圣折钗时。
题鹤林春社
作者：董其昌
朝代：明

便欲冲霄去，能无恋主情。梦中愁失路，客里得同声。巢树经春长，归轩一水盈。今宵不成寐，重听九皋鸣。
马鞍冈
作者：董其昌
朝代：明
体裁：七言绝句

鞭石何年自海东，平冈一踊类行空。标形笑取山为马，不入骊黄牝牡中。
高梁即事
作者：董其昌
朝代：明
体裁：五言律诗

人天皈佛日，风土纪皇都。水坐疑修禊，觞行或赐酺。花茵调怒马，珠弹起栖凫。谁识逃虚者，高阳混酒徒。
高梁即事
作者：董其昌
朝代：明

人天皈佛日，风土纪皇都。水坐疑修褉，觞行或赐酺。花茵调怒马，珠弹起栖凫。谁识逃虚者，高阳混酒徒。
魏涧泉中丞以奏疏诗集见贻诗以詶之
作者：董其昌
朝代：明

壮猷何事厌雕虫，晁贾文章一代雄。尊俎坐筹销虏帐，山川行咏入唐风。奏将帝所篇称善，悬向都门字莫攻。鸿宝传来能自秘，较雠先贮石渠中。
鹦鹉丽人
作者：董其昌
朝代：明

解语名花鸟亦猜，陇山飞翠薄妆台。可知楚客高唐赋，输与渔阳鼓吏来。
黄鹄矶阻风
作者：董其昌
朝代：明

汉浦稽天浸，商风动地号。何来南郭籁，怪底伍胥涛。捐佩情何极，搥楼兴亦豪。不谙山水趣，乡思若为陶。
龙王寺观荷
作者：董其昌
朝代：明

沐日相将竹下群，芙蓉十里净京氛。故园风景能无忆，是处燕吴总不分。饮马倒窥临水树，惊凫忽断宿潭云。尘缨坐染青莲气，会遣东林社里闻。
又
作者：董养和
朝代：明
体裁：七言律诗

跨流小阁两崖分，凉净能消劫火焚。栗里徜徉唯密柳，敬亭还往信孤云。洞猱窥果时防侮，野雀争花坐解纷。独有游仙愁梦断，雨过滩吼枕中闻。
山居和陈元凯韵
作者：董养河
朝代：明
体裁：七言律诗

日日千峰云覆垣，兰畦菊町地偏繁。洗盂不厌山僧净，争席时闻野老喧。涧底捞虾喂鹤子，花间聚蚁饲鸡孙。卖将残卷完租税，清梦无惊吏到门。
严道澈过访不值寄怀
作者：董嗣成
朝代：明
体裁：古风

河汉光皎皎，照我弹鸣琴。寂寂感物候，白露沾我襟。弦绝不复调，良夜空沈沈。抱此孤桐还，藉以寄知音。
发青阳驿
作者：董嗣成
朝代：明
体裁：古风

条风启征涂，于迈自旭旦。览古舒远怀，解绂谢微绊。广衢残雪开，遥甸芳荑散。远扬既载敷，谷禽亦时啭。尚游达者心，点狂圣所赞。唐风咏山枢，感物有馀叹。
渡江
作者：董嗣成
朝代：明
体裁：五言律诗

摇落长干道，凄凉枫叶丹。残霞连海尽，细雨入江寒。楚树帆前没，吴山梦里看。乡关怅回首，长路正漫漫。
湖中夜泊效谢体
作者：董嗣成
朝代：明
体裁：古风

落日沈远树，寒烟出孤城。湖中鸬鹚起，沙际蟋蟀鸣。社鼓发初响，渔灯漾微明。遥岑渐以没，但见苍烟平。空水饶雨色，云林散秋声。未深宋玉悲，良怀远公盟。独步纵遐瞩，旷焉寄微情。
虞山
作者：董嗣成
朝代：明

驾发吴城隈，言臻琴川路。触炎振短策，凌虚纵遐步。幽崖转盘纡，苍林莽回互。翠屏千余仞，虬螭肆蹲踞。嵌空标玲珑，错采变晨暮。巧岂椎凿功，力由神物护。穷岩缀玄珠，飞泉喷深树。随风奏宫商，映日炫丹素。疑兹琼瑶宫，诧彼仙灵住。因崇访道心，亦资济胜具。悠然遇安期，逍遥陟玄圃。
孤山
作者：董大晟
朝代：明
体裁：七言绝句

月寒天碧浸西湖，鹤影归来半有无。人在一丛香气里，空亭占得小山孤。
晓炊
作者：董大晟
朝代：明
体裁：五言律诗

绿烟微竹里，红叶到窗前。邻舍晨炊动，鸣禽乔树巅。误疑身共弃，是否偓耶钱。还问山妻道，胡麻熟好便。
登恒山
作者：董子策
朝代：明
体裁：古风

少年有志竞奇好，大观在望东山小。会从沧海问蓬莱，欲到昆崙采瑶草。一朝抱艺上金銮，玉皇留我赐琼筵。度世还丹成九转，霞衣拜舞陪群仙。天恩深重惭无补，星驾驰驱出岩阻。罴貅百万守重关，蠢尔幺么何足数。归来缓辔渡桑乾，南望中天耸翠峦。三晋诸山俱拱伏，是为神岳镇并原。寻幽吊古久成癖，且向山中觅奇迹。桃花流水自依然，白云洞口无消息。琴棋台上苍松古，飞石岩前双鹤舞。重华今去几千秋，玉检金泥在何许。临风几度增惆怅，更上丹梯三万丈。群仙怜我苦忧时，为酌飞觞解劳怏。须臾歌动步虚声，急管悲丝那忍闻。俯视苍生堪太息，风尘黯黯正销魂。丈夫自有安边策，腰间宝剑寒光晔。长啸一声天地宽，愿为君王建奇烈。
题悬空寺
作者：董学
朝代：明
体裁：古风

一宿悬空寺，浑忘万事忉。榻高人影绝，山静水声号。明灯心觉悟，清磬逐尘浇。禅堂偏梦稳，何日解征轺。
如梦令·红梅
作者：董守正
朝代：明

春意浓如醇酒，缀上玉颜酡首。曳杖隔篱看，半吐峭寒香纽。知否，知否，却似倚阑红袖。
忆娄子柔
作者：董守谕
朝代：明
体裁：古风

与君隔山川，邈然托素臆。静言想德容，渊致若不测。宛然河汾生，论文笃悃愊。使我饥渴怀，如饱秋稼穑。斯文傥我期，愿言求懿德。
初发谷阳夜泊追怀旧游寄袁鲁望
作者：董宜阳
朝代：明
体裁：五言律诗

不寐嫌宵永，残星带月明。城乌喧夜柝，岸叶乱秋声。世路悲今昔，存亡念友生。凄凉感旧赋，转见古人情。
一柄象牙彩蝶
作者：董小宛
朝代：明
体裁：诗

独坐枫林下，云峰映落辉。
松径丹霞染，幽壑白云归。
秋闺词·其八
作者：董小宛
朝代：明
体裁：诗

小庭如水月明秋，天远窗虚人自愁。
多少深思书不尽，要知都在我心头。
绿窗偶成
作者：董小宛
朝代：明
体裁：诗

病眼看花愁思深，幽窗独坐抚瑶琴。
黄鹂亦似知人意，柳外时时弄好音。
七月寄衣
作者：董少玉
朝代：明

雁鸿何处飞鸣，满目萧条黄草。书来先寄寒衣，风雨太原秋早。
从夫赴雁门
作者：董少玉
朝代：明

雁门西近胡，一片黄沙地。烽火夜连天，角声入云际。风月尽悲凄，草木多憔悴。况是逐臣妻，那能不洒泪。
塞上晚春忆家
作者：董少玉
朝代：明

新草满长堤，思乡望月迟。露桃深中酒，烟柳淡涂眉。秋塞关难掩，春江棹可移。此身同越鸟，夜夜想南枝。
子夜歌
作者：董少玉
朝代：明

凉风吹北窗，槐阴深几许。带露摘荷花，笑共鸳鸯语。
宫词
作者：董少玉
朝代：明

昼琐深宫鹤梦迟，御阶花木接瑶池。月明独照长生殿，无复尊前捧玉卮。西飞紫燕落花多，岁岁惟愁老去何。别却昭阳人更远，经年翠辇不曾过。
宫词·其一
作者：董少玉
朝代：明

昼琐深宫鹤梦迟，御阶花木接瑶池。月明独照长生殿，无复尊前捧玉卮。
宫词·其二
作者：董少玉
朝代：明

西飞紫燕落花多，岁岁惟愁老去何。别却昭阳人更远，经年翠辇不曾过。
寄夫在岢岚
作者：董少玉
朝代：明

流落客边州，刀环在马头。莫怜杨柳色，管取只封侯。
忆兄妹
作者：董少玉
朝代：明

秋后梧桐雕落，故园兄弟衔杯。旅梦三更烛影，归心千里尘埃。
忆别
作者：董少玉
朝代：明

忆别河桥柳，青青送马蹄。妾心与羌笛，无日不辽西。
海棠花
作者：董少玉
朝代：明

小楼风定月初斜，紫玉新枝绾落霞。睡起不堪重秉烛，春来愁杀海棠花。
裁衣
作者：董少玉
朝代：明

芙蓉江北雁飞飞，燕子矶边人未归。只怕沈郎腰已瘦，迟回难寄旧时衣。
送别
作者：董少玉
朝代：明

相看疑是梦，别恨好谁知。驿路花将发，离亭柳漫垂。浅渚孤舟泊，深山匹马迟。凭阑无个事，日日数归期。飞尽杨花别，相看不自由。征人望绝塞，少妇倚空楼。易换春前色，难听角里愁。无情江上水，日日送行舟。
送别·其一
作者：董少玉
朝代：明

相看疑是梦，别恨好谁知。驿路花将发，离亭柳漫垂。浅渚孤舟泊，深山匹马迟。凭阑无个事，日日数归期。
送别·其二
作者：董少玉
朝代：明

飞尽杨花别，相看不自由。征人望绝塞，少妇倚空楼。易换春前色，难听角里愁。无情江上水，日日送行舟。
采莲曲
作者：董少玉
朝代：明

看山望湖南，乘风望湖北。绰约荡轻舟，荷花减颜色。杨柳遮大堤，游女往何处？云破棹歌寒，鸳鸯时飞去。
采莲曲·其一
作者：董少玉
朝代：明

看山望湖南，乘风望湖北。绰约荡轻舟，荷花减颜色。
采莲曲·其二
作者：董少玉
朝代：明

杨柳遮大堤，游女往何处？云破棹歌寒，鸳鸯时飞去。
雨望
作者：董少玉
朝代：明

睡起凭阑望，残云晚较多。雨删花织锦，风熨草铺罗。嫩筱平穿阁，垂杨半近河。荡舟侬岂敢，莫唱《采莲歌》。
题西施浣纱图
作者：董少玉
朝代：明

白石澄流水，春来坐浣纱。青杨愁隐凤，玄发乱飞鸦。倚玉浑无色，传神赖有花。蛾眉如淡扫，不在野人家。
精忠庙
作者：董居乾
朝代：明
体裁：七言律诗

誓雪君雠肯息肩，貔貅况已集朱仙。阵云北绕黄龙近，宸翰南飞铁骑旋。功废十年空有泪，狱成三字竟谁怜。祗今遥望隋堤柳，想像旌旗拂晓烟。
同陈景明林熙绩赋得折梅寄远
作者：董希吕
朝代：明

故人别我音尘阙，两见寒梅破香雪。怅望清飞官阁云，相思梦断罗浮月。去年花落客辞家，今岁花开天一涯。水远山长愁不极，思君千里寄梅花。踟蹰欲折伤离思，折梅旧是看花处。身似山中瘦影留，魂随马上寒香去。折梅莫折盛开时，寄君遥寄未开枝。到时正及花开日，远道悠悠春信迟。
丙寅闻边报
作者：董应举
朝代：明

出山已办沙场骨，今日生还亦主恩。忽报辽阳飞骑近，白头垂泣向江门。
六十四初度作二首
作者：董应举
朝代：明

五岁脱荒乱，中年荷治平。何图六十四，天下遍征兵。老不任干戈，厌说胡尘起。为问宗汝霖，当时六十几？
六十四初度作二首·其一
作者：董应举
朝代：明

五岁脱荒乱，中年荷治平。何图六十四，天下遍征兵。
六十四初度作二首·其二
作者：董应举
朝代：明

老不任干戈，厌说胡尘起。为问宗汝霖，当时六十几？
憩栖霞僧房
作者：董应举
朝代：明

昔人卧亦游，吾今游亦卧。适来眼底山，知从梦中过。
秋日寻孔雀庵軿上人
作者：董应举
朝代：明

林深不辨径，积叶翳寒泉。屋角留残日，秋阶童独眠。问师何所去，遥指隔江烟。夕磬无人发，林中闻暮蝉。
西山来青轩对月
作者：董应举
朝代：明

地白钟声寂，山秋夜色多。倚阑成雪界，按户即天河。野气沉平楚，池光转碧萝。忽闻清籁发，凄绝独如何。
送王户部督饷延绥（延绥旧在绥德，控制河套为易，今在榆林，失险矣）
作者：董应举
朝代：明

米珠桂草骆驼城，一线鱼河百万兵。不信受降终隔虏，可能绥德更移旌。黄沙漠漠笳声壮，朔气凄凄铁骑鸣。谁继旧时崔少保，直将输挽作长缨。
金山作
作者：董应举
朝代：明

南条一线自峨岷，拆楚分吴划到天。独有妙高台上月，不为南北隔风烟。
虎丘晚眺
作者：董应祯
朝代：明
体裁：五言律诗

爱此丘中胜，凭栏又夕曛。水深鱼竞集，径密筱难分。枯树巢新鹊，空台宿老云。千人惟我坐，瞻顾叹离群。
送伯龄叔就试南雍
作者：董应祯
朝代：明
体裁：七言律诗

八月仙槎向夕城，西风吹捲暮潮生。云连别浦蘼芜暗，夜泊官河络纬鸣。台上雨花飘客思，渡前桃叶送秋声。下帷应念堂垂白，蚤为江都继令名。
同周斗文陈士服游溪下
作者：董应震
朝代：明
体裁：五言律诗

春色看将晚，遥岑带夕晖。青帘斜酒市，白鸟掠鱼矶。烟树暝暝合，风花片片飞。到来思白社，晏坐淡忘归。
固镇道上怀闻居士隐鳞
作者：董应震
朝代：明
体裁：五言律诗

北风吹断雁，摇落对寒晖。野旷无人迹，林空绝鸟飞。清霜欺短鬓，朔气薄征衣。独羡闻居士，津梁巳息机。
宿会亭驿有怀
作者：董应震
朝代：明
体裁：五言律诗

旅泊伤千里，嗟余马欲瘏。河鱼腥晚市，村雨洗寒芜。室冷云栖榻，庭虚夜走狐。美人何处在，惆怅客情孤。
寻岩庵
作者：董应震
朝代：明
体裁：五言律诗

看山意不浅，扶屐且同攀。树色潺湲里，禽声窈窕间。磴悬千尺迥，僧占一峰閒。归路无愁失，樵人许伴还。
度关山
作者：董应震
朝代：明
体裁：五言律诗

人从盘石上，身与乱峰齐。卑响舂云碓，高寒怯马蹄。林疏全见日，野旷不闻鸡。辛苦嗟行役，黄尘满鸊鹈。
薛千仞湖楼
作者：董应震
朝代：明
体裁：五言律诗

高阁澄湖畔，悠然思独清。看云舒卷态，听鸟有无声。随意临书幌，寻常对友生。更饶真兴在，时与白鸥盟。
赠吴养台明府
作者：董应震
朝代：明
体裁：五言律诗

龙节何来暮，讴歌遍草莱。冰霜随地嚼，霖雨接天回。泽雉依人雊，山花带郭开。玺书旌异绩，不负佩刀才。
过孤山
作者：董应震
朝代：明
体裁：五言绝句

万松立寒翠，一水澄湖碧。年年车马来，不改孤山色。
迟汪长文先生不至
作者：董应震
朝代：明
体裁：五言律诗

草阁遥怜夕，徘徊步绿莎。空阶木叶下，疑是足音过。山鸟时窥席，低云闇拂萝。宁知天外客，不肯离岩阿。
初夏
作者：董斯张
朝代：明
体裁：七言绝句

杨柳阴浓曳碧烟，一溪不雨不晴天。水楼处处凭红袖，吴下新来茉莉船。
吴门道中
作者：董斯张
朝代：明
体裁：七言绝句

柳花片片拂船窗，雪点湖田鹭几双。数到明朝寒食夜，半篷残照过吴江。
山中偶作
作者：董斯张
朝代：明
体裁：五言绝句

秋草长于人，小鸟时出入。但闻樵者歌，不见行人迹。
旅宿
作者：董斯张
朝代：明
体裁：五言律诗

乱山行未尽，落照一溪斜。畏客前峰虎，投人暝树鸦。已知鱼罢市，数问酒谁家。计日新安路，应餐白岳霞。
梅溪
作者：董斯张
朝代：明
体裁：七言绝句

云似鱼鳞压市低，竹箄载笋出梅溪。逢人閒问昆山路，葛岭西头更向西。
绝命词四首·其一
作者：董斯张
朝代：明
体裁：七言律诗

十年浪迹五湖涯，历落蓬门白帢斜。巴蜀杜鹃新帝鸟，洛阳魏紫旧妃花。无情出岫云成我，到处飘萍雪是家。客梦萧然关塞远，西园掷否绿沉瓜。
绝命词四首·其三
作者：董斯张
朝代：明
体裁：七言律诗

风雨龙门一敝庐，山心寂寂草元馀。谁人狐假连山易，有客萤争汲冢书。结夏僧招俱惠远，悲秋赋早似相如。鸳鸯瓦上霜侵骨，独夜空楼气不除。
绝命词四首·其二
作者：董斯张
朝代：明
体裁：七言律诗

寒风觱栗怒天吴，侠客精魂未便枯。旱母也知东海孝，钜灵翻惜北山愚。钱塘石上三生句，仙掌台中六甲符。前度刘郎贫似我，无劳野鬼共揶揄。
绝命词四首·其四
作者：董斯张
朝代：明
体裁：七言律诗

纸上昙花偶自拈，烟青石叶夜炉添。谷神语合犹成绮，溪到名留未是廉。好客从来龙作画，献公何意虎为盐。可怜眉目皆齐楚，徙倚风前想蜀严。
葛坞作二首·其一
作者：董斯张
朝代：明
体裁：七言绝句

笋鞭横出欲穿篱，松子才生鼠不知。细雨一林山鬼语，白鸥浴起葛公池。
葛坞作二首·其二
作者：董斯张
朝代：明
体裁：七言绝句

鸦衔朱柿坠秋坡，竹笕疏泉带碧莎。野菊满头山下女，也能学唱采茶歌。
读曲歌
作者：董斯张
朝代：明
体裁：乐府曲辞

侬如一弦琴，独丝缠相交。欢如双耳鼓，虑为他人摇。
过桐江
作者：董斯张
朝代：明
体裁：五言律诗

薄暮棹歌声，看山不计程。江晴船作市，地僻县无城。蜃气连虹暗，龙腥杂雾生。钓台犹可望，缓楫未须行。
鹊桥仙·感悟
作者：董斯张
朝代：明

轻暖轻寒，不晴不雨，辜负韶光九十。落花飞絮两无情，仗千尺、游丝作合。涂抹东西，飘零南北，从此扁舟一叶。梦回始觉未归休，恨一点、窥人明月。
易庵
作者：董朴
朝代：明
体裁：五言律诗

笑傲白云窝，生涯一笠蓑。引泉凭竹笕，补屋借藤萝。溪暖鱼初戏，林深鸟自歌。钓舟如叶小，从不识风波。
绝句
作者：董槐
朝代：明
体裁：古风

原南原北绿如烟，万啭千声鸟可怜。撷得榆钱盈两袖，春风寒食自年年。
临没自吟
作者：董沄
朝代：明
体裁：七言绝句

我非污世中者俦，偶来七十七春秋。自知此去无些染，一道天泉月自流。
天笠次白乐天
作者：董沄
朝代：明
体裁：七言律诗

松林行尽见松门，花事三分过二分。高树鸟呼低树鸟，入山云笑出山云。峰前瀑布僧前落，竹里流莺寺里闻。忙处不知閒处好，红尘白浪正纷纷。
宿韬光次王明谷
作者：董沄
朝代：明
体裁：五言律诗

看山意不尽，信信宿禅家。坐石云生袖，谈经天雨花。阁虚松夜奏，林暖笋秋芽。老得王濛癖，逢僧不厌茶。
月夜舟行
作者：董沄
朝代：明
体裁：七言绝句

野鸥抱梦栖烟渚，山月随舟过水村。犹有打鱼人未睡，共听更鼓到城门。
渔庄
作者：董沄
朝代：明
体裁：五言律诗

浦口幽花发，门前春水生。野翁长是醉，鱼税本来轻。吹笛柳风细，挂罾枫日明。白鸥能解事，终岁此寻盟。
真境
作者：董沄
朝代：明
体裁：五言律诗

真境静而淡，得来吾已翁。百年鸟忽度，万事花终空。好梦宦途上，达人杯酒中。白鸥先自得，睡熟钓丝风。
石林僧舍对雨
作者：董沄
朝代：明
体裁：五言律诗

蜡屐投僧舍，江云正作阴。雨从灯下细，夜向酒边深。叶落风还起，城寒鼓欲沈。烟霞成我病，时得饭幽林。
过玄真观题壁
作者：董沄
朝代：明
体裁：七言律诗

箫声隐隐佩珊珊，喜有琳宫出市阛。洗药泉深明月冷，落花风定白云閒。泥封六一猿窥灶，天近清微鹤守关。徐福楼船徒泛海，蓬壶原只在人间。
醉渔
作者：董沄
朝代：明
体裁：七言绝句

石佛寺前江绕门，柳枯祠下花连村。何人得似渔郎醉，白日青天枕瓦盆。
野眺
作者：董沄
朝代：明
体裁：七言绝句

云山重叠带江村，花落水流天气昏。应有野人春卧稳，流莺啼过不开门。
题胜果寺壁
作者：董沄
朝代：明
体裁：五言律诗

乱帆青壁下，盘磴白云间。宋后仍唐寺，吴中见越山。空江钟夜度，古木院春关。南内今僧定，西岩月自閒。
访南林狮弦禅师兼呈前游寺记
作者：董琪
朝代：明
体裁：七言律诗

不虚梦想过南林，系马松阴认径深。贴水荷香新夏事，入云客子旧时心。尘言终愧山中记，祖印因追悟后寻。更喜今朝酬友约，疏钟又借护幽吟。
出门
作者：董琳
朝代：明
体裁：七言律诗

出自城闉远望通，澹烟晴色晓光融。湖山似带前宵雨，花柳犹存旧日风。但得常随芒屦健，须教不放酒杯空。凭高且纵山头眼，一片人家澹霭中。
咏庵前小塘
作者：董琳
朝代：明
体裁：七言律诗

晓来狂雨过书堂，山水分流半小塘。柳叶倒垂青鉴影，楝花轻漾縠纹香。夜寒虫叫千声月，日暖鱼翻一尺霜。忽看千山奔不住，碧天高处泻岚光。
山中书事
作者：董琳
朝代：明
体裁：七言律诗

分得禅宫云半间，下方难买上方閒。窗经小雨桃花尽，径带馀春苔藓斑。奇篆出香薰古壁，乱钟催月过青山。山深尽日无人到，坐卧看书门不关。
庭前晚步
作者：董琳
朝代：明
体裁：七言绝句

一眉新月天西白，两眼旧山溪上青。月白山青原自若，壮夫头上已星星。
暮春即事
作者：董琳
朝代：明
体裁：七言律诗

远山云出千重岫，流水声归半掩柴。我法于今输我拙，人情非古任人乖。午风柳絮轻飘雪，夜雨苔花斜上阶。烧笋煮茶浇睡癖，青烟细细飏幽斋。
渔翁小景
作者：董琳
朝代：明
体裁：古风

刺船岸脚秋雨恶，蓑襞挂草笠撑箬。渔翁归去沙上头，两脚竞僵带泥缩。寒林枯削落叶黄，高山嵂崒江溟茫。烟深路黑若冲虎，呼妻便舀床头缸。
秋日早行
作者：董琳
朝代：明
体裁：古风

露湿青鞋涩，行行天大白。山腰乱鸟声，树顶红日色。岂苗青以繁，池景静涵碧。隔竹新鸡啼，村烟互如织。凉风欺薄衫，寒入行人腋。念彼风沙陲，能无苦行役。
穷冬即事
作者：董琳
朝代：明
体裁：古风

昨夜雨断风不歇，就床吹却书灯灭。欲寐未寐展转间，厌听檐树声猎猎。嗐喇一响拍小窗，莫是寒梅枝怪折。侵晨拭眼开破门，忽自当门一山雪。□鳃硉矹诗酒中，古来惟有昌黎翁。孟郊张籍在何许，我欲联句谁能同。把杯手战衣裳湿，茅柴碎火难为烘。渐缩如猬不足惜，双亲半百无裘重。
秫坡像赞
作者：董筐
朝代：明

江湖归隐鬓星星，白水青山远世情。尊酒可能长日醉，钓丝低傍晚风清。看云自足成幽况，垂老应知不用名。深愧当年尘上客，仓皇何事日劳形。